
AAE – Apvienotie Arābu Emirāti
AER – atjaunojamie energoresursi
ALTUM – Attīstības finanšu institūcija Altum
ANM – Atveseļošanas un noturības mehānisms
ASV – Amerikas Savienotās Valstis
CSP – Centrālā statistikas pārvalde
DP 2027 – ES fondu 2021.-2027. gada programmas 
EEZ – Eiropas Ekonomikas zona
EK – Eiropas Komisija
EM – Ekonomikas ministrija
ERAF – Eiropas Reģionālās attīstības fonds
ES – Eiropas Savienība 
FM – Finanšu ministrija 
IKT – Informācijas un komunikācijas tehnoloģijas
IPPP – Inovāciju un pētniecības pārvaldības padome
IS – Informācijas sistēmas
IT – Informācijas tehnoloģijas
IZM – Izglītības un zinātnes ministrija
KF – Kohēzijas fonds
KP – Konkurences padome
kWh – kilovatstundas
LIAA – Latvijas Investīciju un attīstības aģentūra
LM – Labklājības ministrija
MI - mākslīgais intelekts
MK – Ministru kabinets
NVO – Nevalstiskās organizācijas
PTAC – Patērētāju tiesību aizsardzības centrs 
RIS3 – Latvijas Viedās specializācijas stratēģija (Research and Innovation Strategy for Smart Specialization)
SIA – sabiedrība ar ierobežotu atbildību
SEG – siltumnīcefekta gāzes
SOLVIT – alternatīvs strīdus risināšanas mehānisms
STEAM – ir saīsinājums no angļu valodas: S – Science (zinātne), T – Technology (tehnoloģijas), E – Engineering (inženierzinātnes), M – Mathematics (matemātika). Termins apzīmē izglītības, pētniecības un inovāciju jomas, kas saistītas ar dabaszinātnēm, tehnoloģijām, inženieriju un matemātiku. 
SVK – starpvaldību komisija
VBIA – Valsts budžeta izpildes analīze
VK – Valsts kase



Ekonomikas ministrija (turpmāk – EM) ir vadošā valsts pārvaldes iestāde ekonomiskās politikas jomā, kas izveidota 1990. gada 1. martā un darbojas saskaņā ar Valsts pārvaldes iekārtas likumu, pamatojoties uz Ministru kabineta (turpmāk – MK) 2020. gada 22. septembra noteikumiem Nr.588 Ekonomikas ministrijas nolikums.2. [bookmark: _Toc520374344][bookmark: _Toc78790560][bookmark: _Toc78874259][bookmark: _Toc179877526][bookmark: _Toc237427695]Pamatinformācija par Ekonomikas ministriju

Ministrijas uzdevums ir veidot un īstenot ilgtspējīgu tautsaimniecības attīstības politiku, sekmējot Latvijas konkurētspēju, produktivitāti un investīciju piesaisti. Ministrija izstrādā un koordinē uzņēmējdarbības, rūpniecības, inovāciju, ārējo ekonomisko attiecību, iekšējā tirgus, būvniecības, mājokļu, tūrisma, patērētāju tiesību aizsardzības, konkurētspējas un cilvēkkapitāla attīstības politiku, kā arī nodrošina šo jomu normatīvā regulējuma pilnveidošanu.
EM darbība ir vērsta uz ekonomikas izaugsmes veicināšanu, uzņēmējdarbības vides uzlabošanu un investīciju piesaisti, vienlaikus sekmējot inovāciju un tehnoloģiju attīstību, produktivitātes pieaugumu, darba tirgus pielāgošanos tautsaimniecības vajadzībām un kvalitatīvu mājokļu pieejamību iedzīvotājiem. Ministrija koordinē arī Eiropas Savienības fondu un citu atbalsta instrumentu izmantošanu uzņēmumu konkurētspējas paaugstināšanai, energoefektivitātes uzlabošanai, digitalizācijai un ekonomikas strukturālajai transformācijai.
Valsts politiku un normatīvo aktu prasības deleģētajās kompetences jomās pārskata periodā īstenoja šādas EM padotībā vai pārraudzībā esošās valsts pārvaldes iestādes: 
· Latvijas Investīciju un attīstības aģentūra (LIAA);
· Centrālā statistikas pārvalde (CSP);
· Patērētāju tiesību aizsardzības centrs (PTAC);
· Būvniecības valsts kontroles birojs (BVKB);
· Valsts aģentūra “Latvijas Nacionālais akreditācijas birojs” (LATAK).
Informācija par galvenajiem notikumiem un pārmaiņām pārskata periodā atspoguļota arī EM padotības iestāžu pārskatos, kā arī pārskatā, ko sagatavojusi MK pārraudzībā esošā tiešās pārvaldes iestāde – Konkurences padome (KP), kuras institucionālā un budžeta pārraudzība tiek īstenota ar ekonomikas ministra starpniecību.
[bookmark: _Hlk74818611]Pārskata periodā EM bija valsts kapitāla daļu turētāja šādās kapitālsabiedrībās (kapitāla daļas, %):
· AS “Latvenergo” (1 076 323 931 euro, 100%);
· SIA “Publisko aktīvu pārvaldītājs Possessor” (446 064 930 euro, 100%);
· SIA “Latvijas Nacionālais metroloģijas centrs” (LNMC) (889 873 euro, 100%);
· SIA “Latvijas standarts” (LVS) (11 455 euro, 100%);
· AS “Attīstības finanšu institūcija Altum” (ALTUM) (63 310 019 euro, 30%);
· AS “Rīgas Siltums” (32 811 000 euro, 48,995%);
· AS “Latvijas Gāze” (164 euro, 0,00029%). 



[bookmark: _Hlk517685908]2025.gadā pasaules ekonomikas attīstību joprojām raksturoja paaugstināta ģeopolitiskā nenoteiktība, tirdzniecības saspīlējumi un lēnāka izaugsme lielākajās ekonomikās. Vienlaikus inflācijas spiediens daudzviet sāka mazināties, ļaujot centrālajām bankām pakāpeniski pāriet uz mazāk stingru monetāro politiku.3. [bookmark: _Toc179877527][bookmark: _Toc237427696]Svarīgākais paveiktais EM kompetences jomu attīstībai 2025. gadā

Ekonomisko aktivitāti atbalstīja pakalpojumu sektors un digitalizācijas, mākslīgā intelekta un zaļās transformācijas investīcijas, savukārt rūpniecības attīstību ierobežoja vājš pieprasījums un nenoteiktība starptautiskajos tirgos. 
Eiropas Savienības ekonomikā gads aizritēja mērenas izaugsmes apstākļos. Augstās enerģētikas izmaksas un ģeopolitiskie riski turpināja ietekmēt uzņēmējdarbības vidi, tomēr pakāpeniska inflācijas samazināšanās veicināja mājsaimniecību pirktspējas atjaunošanos. Vienlaikus saglabājās augsta interese par investīcijām enerģētiskajā drošībā, inovācijās, aizsardzības industrijā un ilgtspējīgā infrastruktūrā.
Latvijas ekonomika 2025. gadā darbojās sarežģītā ārējā vidē, tomēr saglabāja noturību un pakāpeniski atgriezās pie izaugsmes. Neraugoties uz ģeopolitiskajiem izaicinājumiem, Latvijas ekonomika ir veiksmīgi pielāgojusies darbam paaugstināta riska apstākļos. Ekonomikas izaugsmi galvenokārt veicināja investīciju aktivitātes pieaugums, Eiropas Savienības fondu finansējuma ieplūde, aizsardzības izdevumu palielināšanās un pakāpeniska privātā patēriņa atjaunošanās.
Darba tirgus Latvijā saglabājās stabils – nodarbinātības līmenis bija augsts, bet darba samaksas pieaugums pārsniedza inflāciju, veicinot mājsaimniecību ienākumu kāpumu. Inflācijas tempi būtiski samazinājās salīdzinājumā ar energoresursu cenu krīzes periodu, kas pozitīvi ietekmēja patēriņu un uzņēmumu izmaksu vidi.
Nozaru griezumā pozitīvas tendences bija vērojamas būvniecībā, informācijas un komunikācijas tehnoloģijās, profesionālajos pakalpojumos un atsevišķās augstas pievienotās vērtības ražošanas nozarēs. Savukārt rūpniecības un eksporta attīstību joprojām ierobežoja vājais pieprasījums galvenajos eksporta tirgos, jo īpaši Eiropas Savienībā. Tajā pašā laikā arvien lielāku nozīmi Latvijas ekonomikā ieguva investīcijas energoefektivitātē, atjaunojamajos energoresursos un digitalizācijā.
Kopumā 2025. gadu var raksturot kā pārejas periodu no ekonomiskās nenoteiktības uz pakāpenisku izaugsmes atjaunošanos. Gan pasaulē, gan Latvijā pieauga investīciju loma produktivitātes kāpināšanā, inovāciju ieviešanā un konkurētspējas stiprināšanā, savukārt galvenie riski saglabājās saistībā ar ģeopolitisko situāciju, ārējā pieprasījuma svārstībām un globālās tirdzniecības attīstību.

	3.1. [bookmark: _Toc237427697]Ekonomiskās izaugsmes veicināšana un atbalsts uzņēmējdarbības konkurētspējai 



	3.1.1. [bookmark: _Toc237427698]Eksporta attīstības un investīciju veicināšana, t.sk. lielo investīcuju projektu attīstība/regulejuma pilnveide un ārvalstu investīciju veicināšana


2025. gadā Latvija piesaistījusi vēsturiski lielāko investīciju apjomu viena gada laikā. Ar Latvijas Investīciju un attīstības aģentūras līdzdalību uzsākti 31 jauns investīciju projekts 1,01 mljrd. euro apmērā (1 350 jaunas darba vietas), pirmo reizi pārsniedzot viena miljarda robežu. Investīcijas bija koncentrētas augstas pievienotās vērtības nozarēs: 460 milj. euro zināšanu ietilpīgā bioekonomikā, 428 milj. euro viedajā enerģētikā, 21 milj. euro digitalizācijā, 20 milj. euro aizsardzības rūpniecībā un 34 milj. euro rūpnieciskajā ražošanā. 
Starp 2025. gada investīciju veiksmes stāstiem minami Japānas tehnoloģiju uzņēmuma “Epson” lēmums izveidot Eiropas Biznesa pakalpojumu centru Rīgā, Kanādas uzņēmuma “NtangledState” Eiropas reģionālā centra izveide kvantu drošu digitālo tehnoloģiju attīstībai, kā arī Igaunijas aizsardzības tehnoloģiju uzņēmuma “Frankenburg Technologies” investīcijas tuvas darbības pretgaisa aizsardzības raķešu ražošanas jaudu attīstībā Latvijā, stiprinot valsts pozīcijas augsto tehnoloģiju, biznesa pakalpojumu un aizsardzības industrijas jomās. Šie projekti ietilpst prioritārajās viedās specializācijas nozarēs un garantē darba vietas ar atalgojumu vismaz 1,3 reizes virs reģiona vidējā, bet Rīgā – virs tautsaimniecības vidējā.
2025.gadā Investīciju fonda programmas ietvaros bija izstrādāti jau ceturtās un turpmāko projektu atlašu kārtu MK līmeņa noteikumi[footnoteRef:2]. Atbalsta nosacījumi paredzēja plašāku atbalsta saņēmēju loku, nodrošinot iespēju saņemt atbalstu ne tikai dažādu nozaru lieliem investīciju projektiem, bet arī primāro lauksaimniecisko ražošanu saistītām investīcijām un militāru projektu investīciju projektiem, kā arī precizējot kapitāla atlaides piemērošanas rādītājus. Piemēram eksporta apjoma rādītājs bija aizstāts ar apgrozījuma pieauguma rādītāju. Turklāt turpmāk komersantam nav obligāti jānodrošina investīcijas zaļajās tehnoloģijās. Bija arī paplašināts darba vietu nodrošināšanas kritērijs, pieļaujot, ka var ne tikai radīt jaunas darba vietas, bet arī saglabāt esošās darba vietas ar palielinātu darba samaksu.  [2:  Ministru kabineta 2025. gada 11. novembra noteikumu Nr. 667 “Noteikumi par aizdevumiem ar kapitāla atlaidi lielo investīciju projektu atbalstam” ] 

Ņemot vērā, ka aizsardzības nozarei ir liela nepieciešamība nodrošināt finansējuma pieejamību iespējami īsākā laikā, ceturtās un turpmākajās atlases kārtās militārajiem projektiem, lai saņemtu kapitāla atlaidi pilnā apmērā, noteikts saīsināts pēcuzraudzības periods – viens gads.
Investīciju fonda programmas ietvaros pirmo trīs projektu pieteikumu atlases kārtu ietvaros finansējuma piešķiršanai apstiprināti 26 projekti, kuru kopējais apjoms bija vairāk nekā 641,7 milj. euro un piemērojamās kapitāla atlaides apmērs bija 166,5 milj. euro. Plānots, ka īstenojot minētos projektus eksporta pieaugums var palielināsies vismaz par 329,5 milj. euro, tiks radītas jaunas 1 226 labi apmaksātas darba vietas, veikti ieguldījumi pētniecībā un attīstībā vairāk kā 18,2 milj. euro apmērā. Turpinot atbalstu lieliem investīciju projektiem, plānots, ka 2026. gadā noslēgsies ceturtā atlases kārta par kopējo pieejamo finansējumu 67 milj. euro. 
Kopumā programmas ceturtajā kārtā paredzēts turpināt atbalstu nozīmīgiem, uz izaugsmi vērstiem investīciju projektiem visā Latvijā. Ceturtajā kārtā plānots atbalstīt no sešiem līdz 10 uzņēmumiem, t.sk. divus militārā jomā un divus primārās lauksaimnieciskās ražošanas nozarē, izveidot vai saglabāt ne mazāk kā 268 darba vietas ar vidēji 30% lielāku darba samaksu nekā attiecīgajā reģionā, pēc projektu īstenošanas palielināt uzņēmumu apgrozījumu vismaz par 134 milj. euro gadā un ieguldīt pētniecībā un attīstībā vismaz 2,5 milj. euro gadā.
2025. gadā lielajiem investīciju projektiem tika turpināts sniegt atbalstu Lielo un stratēģiski nozīmīgo investīciju projektu koordinācijas padomes (Padome) formātā. Notika četras Padomes sēdes, kurās izskatīti svarīgi problēmjautājumi saistībā ar nodokļu slogu ārvalstu investoriem, teritorijas regulējuma ierobežojumiem investīciju projektiem, aizsardzības nozares stratēģisko projektu atbalstu, Zaļā koridora darbības pilnveidi, liela mēroga mākslīgā intelekta datu centra infrastruktūras izveidi Latvijā, kā arī koksnes resursu pieejamību.
2025. gadā Latvijā fiksēts 231 uzņēmums ar eksporta apjomu virs 20 milj. euro gadā. Divu gadu laikā šādu uzņēmumu skaits palielinājās par 45 uzņēmumiem. 
No 2025. gada 13. aprīļa līdz 13. oktobrim Latvija kopā ar Lietuvu piedalījās pasaulē nozīmīgākajā valsts tēla veidošanas un eksportspējas veicināšanas izstādē “EXPO 2025 Osaka” Japānā. Latvijas un Lietuvas paviljonu apmeklēja rekordliels apmeklētāju skaits, ap 900 000 viesu. Biznesa aktivitātēs “EXPO 2025 Osaka” un īpaši tai izstrādātajā biznesa programmā Japānā kopā piedalījās vai tika pārstāvēti vairāk kā 200 Latvijas uzņēmumi. Biznesa programmas aktivitātes Japānā turpinās arī pēc 2025.gada un patiesie rezultāti būs mērāmi līdz pat 2028. gadam. Jau šobrīd aktivitāšu rezultātā uzņēmumi ieguvuši 1 798 kontaktus un noslēguši 34 sadarbības līgumus.
Iniciatīva “Zaļais koridors” sniedz iespēju Latvijas tautsaimniecībai nozīmīgiem komersantiem saņemt publiskos pakalpojumus prioritārā kārtībā un termiņos. Iniciatīvas mērķis ir veicināt eksporta pieaugumu, investīciju piesaisti un drošības industrijas izaugsmi, mazinot administratīvo slogu un paātrinot administratīvos saskaņošanas procesus. 2025.gada 6.maijā tika izdoti MK noteikumi Nr 277 “Kārtība, kādā nodrošina prioritāru publisku pakalpojumu sniegšanu komersantiem”, kas aizstāja iepriekšējo regulējumu 2021.gada 4.februāra MK noteikumus Nr. 83 “Noteikumi par prioritāro investīciju projektu apkalpošanu”. Ar jauno “Zaļā koridora” regulējumu tika nodrošināta labvēlīga uzņēmējdarbības vide eksporta veicināšanai, investīciju piesaistei un aizsardzības industrijas attīstībai. Piemēram, regulējumā tika iekļauts, ka prioritārā kārtībā sniedzamos pakalpojumus prioritāro projektu īstenošanai  var saņemt Latvijā reģistrēts komersants, kurš plāno īstenot militārās ražošanas projektu.
Savukārt, lai nodrošinātu mērķtiecīgāku prioritāro pakalpojumu piemērošanu tautsaimniecībai nozīmīgiem projektiem, novērstu praksē identificētos trūkumus un izpildītu pienākumus, kas izriet no Eiropas Savienības regulām, 2025. gadā, turpinot iniciatīvas “Zaļais koridors” pilnveidi EM sagatavoja vēl jaunus grozījumus, kuri stāies spēkā 2026. gada. Tā piemēram, ar šiem grozījumiem tika paaugstināts slieksnis pēdējā pārskata gadā nodrošinātajam eksporta apjomam no 5 milj. uz 10 milj euro, un noteikts, ka prioritārā kārtībā sniedzamos pakalpojumus prioritāro projektu īstenošanai  var saņemt Latvijā reģistrēts komersants, kurš plāno īstenot projektu, kam piešķirts LIAA noteikts neto nulles emisiju stratēģiskā projekta statuss atbilstoši regulas 2024/1735 nosacījumiem vai Eiropas Komisijas noteikts kritiski svarīgo izejvielu stratēģiskā projekta statuss atbilstoši regulas 2024/1252 nosacījumiem.
EM 2025.gadā virzīja atbalsta programmu lielajiem komersantiem eksporta veicināšanai, lai nodrošinātu finansējuma pieejamību tirgus dalības un sadarbības aktivitātēm, tādējādi veicinot inovācijas, investīciju piesaisti un eksporta pieaugumu Latvijā. MK to apstiprināja 2025.gada 16. decembrī. Atbalsts pieejamas eksporta veicināšanas aktivitātēm, piemēram, dalībai starptautiskās izstādēs, reklāmas kampaņu izstrādei, mārketinga materiālu izstrādei, telemārketinga pakalpojumiem, mērķa tirgus pētījum izstrādei un iegādei, kā arī starptautisko izstāžu organizēšanai Latvijā. Programmā pieejamais finansējums 2026. gadam ir 1 milj. euro, kas tiks piešķirts divos maksājumu pieprasījumu iesniegšanas uzsaukumos. Atbalsts paredzēts darbībām, kas īstenotas laikposmā līdz 2026.gada beigām.
Tāpat EM 2025. gadā virzīja atbalstu pašvaldību vietējās ekonomikas stiprināšanai, ko MK apstiprināja 2025. gada 23. septembrī. Atbalsta piešķiršanas mērķis bija veicināt vietējo uzņēmējdarbību un pašvaldību ekonomisko attīstību, atbalstot jaunu komersantu dibināšanu, esošo komersantu attīstību un darba vietu radīšanu pašvaldībās, tādējādi veicinot investīciju piesaisti un eksporta veicināšanu reģionos. 2025.gadā programmas ietvaros LIAA sniedza atbalstu 45 projektiem par kopējo summu 3,8 milj. euro.
Pārskata periodā EM ir izstrādājusi un MK 2025. gada 1. jūlijā ar noteikumiem Nr. 399 "Kārtība, kādā lielā komercsabiedrība apliecina faktu, ka tā neatbilst grūtībās nonākuša uzņēmuma pazīmēm" apstiprināja atvieglotus nosacījumus lielu investīciju projektu realizācijai. Kārtība paredz, ka lielā komercsabiedrība ar ārzemēs reģistrētiem saistītajiem uzņēmumiem var iesniegt apliecinājumu par to, ka tā saistīto uzņēmumu grupas līmenī neatbilst grūtībās nonākuša uzņēmuma pazīmēm. Šādu apliecinājumu var iesniegt gadījumos, kad komercsabiedrībai no tās neatkarīgu objektīvu apstākļu dēļ nav iespējams iegūt finanšu pārskatu datus no ārzemēs reģistrētajiem saistītajiem uzņēmumiem, vienlaikus sniedzot attiecīgu pamatojumu. Šo pieeju jau ir izmantojuši divi uzņēmumi.
2025.gadā tika uzsākta atbalsta programma pētniecības aktivitātēm, lai veicinātu jaunu divējāda lietojuma produktu izstrādi[footnoteRef:3]. Atbalsts granta veidā līdz 1 milj. euro pieejams rūpnieciskiem pētījumiem, eksperimentālām izstrādnēm un tehniski ekonomiskai priekšizpētei. Projektu iesniegumu atlase noslēgsies 2026. gada.  [3:  Ministru kabineta 2024. gada 22. oktobra noteikumi Nr.663 “Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi”] 

	3.1.2. [bookmark: _Toc237427699]Ārējo ekonomisko attiecību stiprināšana


2025. gadā EM turpināja aktīvi attīstīt Latvijas divpusējo ekonomisko sadarbību ar ārvalstu partneriem, veicinot investīciju piesaisti, eksporta attīstību, uzņēmēju internacionalizāciju un jaunu sadarbības iespēju veidošanu. Īpaša uzmanība tika pievērsta sadarbībai ar stratēģiski nozīmīgām valstīm Eiropā, Āzijā, Ziemeļamerikā un Tuvajos Austrumos. Gada laikā notika virkne augsta līmeņa tikšanās, darba vizīšu un ekonomiskā dialoga pasākumu ar ārvalstu valdību pārstāvjiem, investoriem un uzņēmēju organizācijām, tostarp no ASV, Vācijas, Japānas, Izraēlas, Apvienotajiem Arābu Emirātiem, Polijas, Ukrainas, Moldovas, Baltijas un Ziemeļvalstīm.
Lai nodrošinātu noslēgto ekonomiskās sadarbības līgumu īstenošanu un veicinātu praktisku sadarbību starp valstu institūcijām un uzņēmējiem, 2025. gadā notika trīs starpvaldību komisiju un apvienotās komitejas sēdes: Latvijas–Moldovas SVK 4. sēde Rīgā, Latvijas–Ukrainas SVK 11. sēde Rīgā un Latvijas–AAE Apvienotās ekonomikas komitejas 3. sēde Dubaijā. Sēžu laikā tika apspriesti jautājumi par tirdzniecību, investīcijām, enerģētiku, transportu, digitalizāciju, inovācijām, izglītību, zinātni un citām ekonomiskās sadarbības jomām. Vienlaikus notika arī biznesa forumi, kuros piedalījās Latvijas un attiecīgās partnervalsts uzņēmēji, veicinot jaunu kontaktu veidošanu un sadarbības projektu attīstību.
2025. gadā notika arī vairākas nozīmīgas ekonomikas ministra Viktora Valaiņa un Latvijas uzņēmēju delegāciju ārvalstu vizītes. Martā ekonomikas ministrs devās darba vizītē uz Izraēlu, kur tika pārrunātas sadarbības iespējas inovāciju, kiberdrošības, enerģētikas un augsto tehnoloģiju jomās, kā arī parakstīts sadarbības memorands starp abu valstu uzņēmēju organizācijām. 
Savukārt 2025. gada 17.–21. maijā ekonomikas ministrs piedalījās Valsts prezidenta vizītē Japānā, kur kopā ar vairāk nekā 50 uzņēmumu un organizāciju pārstāvjiem tika veicināta sadarbība enerģētikas, inovāciju, infrastruktūras un tehnoloģiju jomās, kā arī noslēgtas vairākas sadarbības vienošanās starp Latvijas un Japānas institūcijām un uzņēmumiem. Vizītes laikā ministrs piedalījās arī Latvijas Nacionālās dienas pasākumos pasaules izstādē “EXPO 2025 Osaka”, kā arī biznesa forumos Tokijā un Osakā.
Septembrī ekonomikas ministrs piedalījās Ministru prezidentes vizītē Vācijā, kurai pievienojās plaša Latvijas uzņēmēju, pašvaldību un akadēmiskā sektora delegācija. Vizītes laikā notika biznesa forumi, investīciju projektu prezentācijas, tikšanās ar Vācijas amatpersonām un investoriem, kā arī tika parakstīti vairāki sadarbības memorandi. Nozīmīgākais no tiem bija sadarbības memorands starp Latvijas Valsts aizsardzības korporāciju un uzņēmumu “Rheinmetall AG” par artilērijas munīcijas ražotnes izveidi Latvijā, kas ir viens no lielākajiem aizsardzības industrijas investīciju projektiem Latvijā.

2025. gadā EM turpināja īstenot pasākumus inovāciju un zināšanu ekonomikas attīstības veicināšanai, stiprinot jaunuzņēmumu ekosistēmu, Viedās specializācijas stratēģijas (RIS3) pārvaldību un pētniecības un inovācijas kapacitāti.
Jaunuzņēmumu jomā tika nodrošināta sadarbība ar ekosistēmas pārstāvjiem un organizācijām, īstenojot atbalsta aktivitātes jaunuzņēmumiem un investoriem, tostarp datubāzes attīstību, investīciju sesijas, konsultācijas, apmācības un starptautiskās konferences “TechChill 2025” norisi. 
Vienlaikus EM turpināja īstenot Viedās specializācijas stratēģijas (RIS3) pārvaldības modeli, pilnveidojot sadarbību ar LIAA, RIS3 vadības grupām un Inovāciju un pētniecības pārvaldības padomi (IPPP). Tika stiprināta sadarbība starp uzņēmējiem, zinātniskajām institūcijām un valsts pārvaldi, nodrošinot inovāciju un pētniecības politikas sasaisti ar RIS3 īstenošanu un uzraudzību. 2025. gadā tika izstrādāts RIS3 monitoringa ziņojums “Viedās specializācijas stratēģijas monitorings: 2025. gada ziņojums”. RIS3 monitoringa mērķis bija identificēt Latvijas konkurētspējas priekšrocības un tehnoloģiju nišas, kā arī novērtēt progresu ekonomiskajā transformācijā. Monitoringa procesā tika izvērtēta atbalsta pasākumu efektivitāte un to ieguldījums RIS3 mērķu sasniegšanā.
Pētniecības un inovācijas kapacitātes stiprināšanai 2025. gadā tika turpināta ilgtermiņa valsts pētījumu programmas “Inovāciju fonds – ilgtermiņa pētījumu programma” īstenošana, veicinot sadarbību starp pētniecības organizācijām un industriju. Programmas ietvaros darbu uzsāka pētniecības platforma “Biomedicīnas un fotonikas pētniecības platforma inovatīvu produktu radīšanai (BioPhoT)”, kurā tiek īstenoti 66 pētniecības un inovāciju projekti (40 pirmā un 26 otrā uzsaukuma projekti). Projekti aptver inženierzinātņu, medicīnas un veselības zinātņu, kā arī dabaszinātņu jomas, veicinot valsts un industrijas koppasūtītu pētniecību, komercializējamu tehnoloģiju risinājumu izstrādi un Latvijas inovācijas kapacitātes stiprināšanu.
LIAA 2025. gadā uzsāka atbalsta sniegšanu Eiropas Savienības kohēzijas politikas programmas 2021.–2027. gadam 1.2.2.1. pasākuma “Atbalsts procesu digitalizācijai komercdarbībā” ietvaros un jau 2025. gada novembrī noslēdza pieteikšanos atbalstam. Kopumā 2025.gadā iesniegti 1 101 projekta pieteikumi par 25,5 milj. euro, no tiem 345 projekta pieteikumi ir mākslīgā intelekta attīstības projekti, 750 digitalizācijas projekti, savukārt 6 projekta pieteikumi digitālās ceļa kartes izstrādei.

2025. gadā EM nodrošināja tūrisma nozares politikas īstenošanu un pilnveidoja tiesisko regulējumu, lai veicinātu tūrisma pakalpojumu eksporta attīstību, nozares konkurētspēju un administratīvā sloga mazināšanu. Ministrija pārstāvēja Latvijas intereses Eiropas Savienības līmenī Eiropas Parlamenta un Padomes Direktīvas (ES) 2015/2302 (2015. gada 25. novembris) par kompleksiem ceļojumiem un saistītiem ceļojumu pakalpojumiem, ar ko groza Regulu (EK) Nr. 2006/2004 un Eiropas Parlamenta un Padomes Direktīvu 2011/83/ES un atceļ Padomes Direktīvu 90/314/EEK pārskatīšanas procesā, kā arī izvērtēja administratīvās prasības tūrisma komersantiem un sagatavoja priekšlikumus regulējuma pilnveidošanai.
Pārskata periodā tika sagatavoti grozījumi Tūrisma likumā un MK 2018. gada 26. jūnija noteikumos Nr. 380 "Noteikumi par kompleksa un saistīta tūrisma pakalpojuma sagatavošanas un sniegšanas kārtību un kompleksu un saistītu tūrisma pakalpojumu sniedzēju un ceļotāju tiesībām un pienākumiem", paredzot administratīvā sloga mazināšanu tūrisma komersantiem, tostarp atsakoties no ceturkšņa pārskatu iesniegšanas pienākuma Patērētāju tiesību aizsardzības centram, kā arī pilnveidojot regulējumu atbilstoši Eiropas Savienības tiesību aktu attīstībai.
Vienlaikus EM koordinēja valsts tūrisma politikas īstenošanu, nosakot prioritātes Latvijas kā droša un konkurētspējīga tūrisma galamērķa starptautiskās atpazīstamības veicināšanai, tūrisma eksporta attīstībai un reģionālā tūrisma izaugsmei. Politikas īstenošanas ietvaros tika nodrošināta sadarbība ar LIAA, pašvaldībām un nozares pārstāvjiem, sekmējot Latvijas tūrisma piedāvājuma popularizēšanu ārvalstu mērķa tirgos un augstākas pievienotās vērtības tūrisma produktu attīstību.
MK 2025. gada 11. februārī apstiprināja EM virzītos noteikumus Nr. 99 “Kārtība, kādā lieliem, nozīmīgiem publiskiem pasākumiem un ārvalstu filmu uzņemšanai Latvijā tiek piešķirts valsts budžeta līdzfinansējums”, kuru mērķis ir nodrošināt valsts budžeta līdzfinansējumu dižpasākumu organizēšanai un ārvalstu filmu uzņemšanai Latvijā, radot pozitīvu ekonomisko ietekmi, kā arī veicinot Latvijas valsts tēla starptautisko atpazīstamību. 2025. gadā notikušas divas projektu iesniegumu atlases kārtas un tajās kopā ir apstiprināti 17 projekti, no kuriem 15 ir ārvalstu filmu uzņemšanai un 2 dižpasākumu organizēšanai. Projektu kopējā attiecināmo izmaksu summa plānota 33,4 milj. euro, savukārt kopējais piešķirtais valsts budžeta līdzfinansējums – 8,0 milj. euro.
Savukārt, lai sekmētu nozares komersantu inovācijas un eksportspēju, 2025. gadā aktīvu darbību pie jaunu tūrisma produktu izstrādes turpināja astoņi sadarbības tīkli, kas izveidoti Eiropas Savienības kohēzijas politikas programmas 2021.–2027. gadam 1.2.3.6. pasākuma "Tūrisma produktu attīstības programma" ietvaros, tādējādi sekmējot stratēģisku partnerību stiprināšanu un kopīgu, starptautiski konkurētspējīgu tūrisma produktu virzībai tirgū.

Cilvēkkapitāla attīstībai un darba tirgus vajadzībām atbilstošu prasmju nodrošināšanai ir būtiska nozīme Latvijas tautsaimniecības izaugsmē, produktivitātē un konkurētspējā. Tādēļ 2025.gadā EM turpināja pilnveidot cilvēkkapitāla pārvaldību, stiprinot institūciju sadarbību, sasaistot pieaugušo izglītības piedāvājumu ar darba tirgus pieprasījumu un pilnveidojot kvalificēta darbaspēka piesaistes mehānismus.
Pārskata periodā tika turpināta Cilvēkkapitāla attīstības rīcības plāna 2025.–2027. gadam īstenošana un darbs pie efektīvāka publiski finansēto pieaugušo mācību pārvaldības modeļa. EM vadībā Apvienotā pieaugušo izglītības koordinācijas komisija izvērtēja un aktualizēja mācību piedāvājumu atbilstoši darba tirgus vajadzībām. Komisija 2025.gada 14.aprīlī apstiprināja vienotu profesionālās tālākizglītības, profesionālās pilnveides un neformālās izglītības piedāvājumu, kuru Nodarbinātības valsts aģentūra nodrošina bezdarbniekiem, darba meklētājiem un bezdarba riskam pakļautajām personām, savukārt Valsts izglītības attīstības aģentūra – nodarbinātajiem. Piedāvājumu paredzēts regulāri aktualizēt atbilstoši prasmju pieprasījuma izmaiņām.
Vienlaikus EM turpināja darbu pie ārvalstu darba spēka piesaistes un reemigrācijas risinājumiem, lai nodrošinātu tautsaimniecībai trūkstošā kvalificētā darbaspēka pieejamību vienlaikus pievēršot uzmanību drošības riskiem. 2025.gadā tika turpināta arī Imigrācijas likuma pilnveidošana, lai mazinātu negodprātīgas imigrācijas sistēmas izmantošanas riskus. Sadarbībā ar nozaru ministrijām un citām institūcijām tika vērtēti risinājumi kvalificēta ārvalstu darbaspēka piesaistei, tostarp uzturēšanās dokumentu izsniegšanas procesa pārskatīšana, sezonālās nodarbinātības veicināšana un ārvalstu studentu un absolventu integrācija darba tirgū. 
Reemigrācijas un diasporas ekonomiskās iesaistes pasākumi tika turpināti atbilstoši Plānam darbam ar diasporu 2024.–2026. gadam.
Noslēguma posmam tuvojās arī mākslīgā intelekta risinājuma izstrāde reāllaika datu ieguvei un analīzei par darba tirgū pieprasītajām profesijām un prasmēm. Rīks nodrošinās datos balstītu pamatu cilvēkkapitāla, izglītības un nodarbinātības politikas plānošanai. 2025.gadā EM sadarbībā ar CSP un Latvijas Universitātes Matemātikas un informātikas institūta ekspertiem uzsāka ģeneratīvā mākslīgā intelekta rīka īstermiņa darba tirgus analīzei un prognozēšanai izstrādi, izmantojot mākslīgā intelekta tehnoloģijas informācijas par īstermiņa darbaspēka vajadzībām tautsaimniecībā apkopošanai, neprasot papildu informāciju uzņēmējiem un iegūstot pilnvērtīgāku reālā laika informāciju, lai izveidotu visaptverošo informatīvo bāzi vienota pieprasījuma izstrādē izglītības sistēmai darba tirgum nepieciešamo speciālistu sagatavošanai. Šī rīka pamatā ir CSP veiktais vakanču monitorings - darba tirgus novērojums. Dati tiek regulāri uzkrāti no lielākajiem Latvijas vakanču portāliem un apvienoti vienotā datubāzē, kurā unikālās vakances tiek papildinātas ar mākslīgā intelekta klasifikāciju pēc profesijām, prasmēm, nozarēm un atrašanās vietas, kā arī sasaistītas ar Uzņēmumu reģistra datiem. Iegūto informāciju plānots izmantot pieaugušo mācību vajadzību definēšanai 2026. gadam.
2025. gadā turpinājās arī Izglītības akseleratora programma, lai veicinātu ilgtermiņa pārmaiņas izglītībā un prasmju attīstībā, īpaši STEAM jomās. Projektā aktīvi tiek iesaistīti uzņēmumi.

2025. gadā EM turpināja nozīmīgu darbu pie būvniecības procesu pilnveidošanas, būvniecības administratīvā procesa uzlabošanas un vienkāršošanas, kā arī būvniecības digitalizācijas un energoefektivitātes prasību pilnveidošanas, vienlaicīgi saglabājot augstu sabiedrības interešu aizsardzību un sekmējot būvniecības drošumu. Īstenotie pasākumi veicināja birokrātiskā sloga mazināšanos un sekmēja efektīvāku un konkurētspējīgāku būvniecības vidi.
EM turpināja īstenot informatīvajā ziņojumā “Par rīcības plānu administratīvā sloga mazināšanai nekustamo īpašumu attīstīšanas jomā” paredzētos pasākumus, kas vērsti uz būvniecības procesa digitalizāciju, Vienotā būves reģistrācijas procesa izveidi un normatīvā regulējuma pilnveidošanu. Veikti nozīmīgi normatīvā regulējuma grozījumi, kas paredz elastīgāku būvdarbu organizēšanu, vienkāršotu būvdarbu dokumentācijas kārtošanu (t.sk., novēršot dublējošās prasības), atvieglotu atkārtoti izmantojamu būvizstrādājumu izmantošanu, uzlabotu ēku nodošanu ekspluatācijā pa kārtām, kā arī atvieglotu privātmāju būvniecību un rūpnieciski ražotu ēku novietošanu. Lielākā daļa izmaiņu stājās spēkā 2026. gadā, padarot būvniecības procesus efektīvākus, vienkāršākus un mazinot administratīvo slogu.
Būvniecības nozares digitalizācijas jomā veikta Būvniecības informācijas sistēmas pilnveidošana, nodrošinot pilnībā digitālu būvniecības procesa pārvaldību. Latvija ir viena no nedaudzajām Eiropas valstīm, kur digitāli tiek nodrošināts ne tikai būvniecības administratīvais process, bet arī būvdarbu dokumentācijas aprite, tostarp elektroniskā būvdarbu žurnāla izmantošana. Tas veicina efektīvāku datu apriti, samazina administratīvo slogu, uzlabo būvniecības procesa caurskatāmību un paātrina lēmumu pieņemšanu.
Nozīmīgs darbs tika ieguldīts normatīvā regulējuma sagatavošanā Vienotā būves reģistrācijas procesa izveidei. Būvniecības informācijas sistēmā tika izveidots vienots iesniegums, kas īpašniekam ļaus vienlaikus ierosināt būvniecības procesu, nodrošināt datu reģistrāciju Nekustamā īpašuma valsts kadastra informācijas sistēmā un nostiprināt īpašuma tiesības Valsts vienotajā datorizētajā zemesgrāmatā. Veicot datu reģistrāciju vienotā procesa ietvaros, Valsts zemes dienestam vairs nebūs jāveic būves apsekošana un kadastrālā uzmērīšana, savukārt būves nodošanai ekspluatācijā vairs nebūs nepieciešama būves kadastrālās uzmērīšanas lieta. Jaunais risinājums nodrošina automātisku datu apmaiņu starp Būvniecības informācijas sistēmu, Nekustamā īpašuma valsts kadastra informācijas sistēmu un Valsts vienoto datorizēto zemesgrāmatu, novēršot nepieciešamību vienus un tos pašus datus atkārtoti iesniegt vairākās iestādēs. Tas nodrošinās vienkāršāku, ātrāku un lietotājiem ērtāku būves reģistrācijas procesu, vienlaikus samazinot administratīvo slogu, izmaksas un procesa izpildes laiku.
2025. gadā EM izstrādāja jaunu būvnormatīvu LBN 210-25 “Patvertņu būvnormatīvs”, kas nosaka minimālās tehniskās prasības I un II kategorijas patvertņu projektēšanai un izbūvei jaunbūvēs, tādējādi ieviešot Latvijā vienotu normatīvo regulējumu patvertņu būvniecībai. Būvnormatīvs ir nozīmīgs ieguldījums valsts civilās aizsardzības sistēmas un sabiedrības noturības stiprināšanā.
Energoefektivitāte ir kļuvusi par vienu no galvenajām prioritātēm gan nacionālajā, gan ES politikā. Lai līdz 2050. gadam izveidotu energoefektīvu un dekarbonizētu ēku fondu, ES prasības paredz, ka no 2030. gada visām jaunbūvēm jābūt bezemisiju ēkām, savukārt esošās ēkas līdz 2050. gadam pakāpeniski jāpārveido par bezemisiju ēkām. EM turpināja pilnveidot ēku energoefektivitātes politiku, nodrošinot tās atbilstību ES prasībām un ilgtermiņa klimata un enerģētikas mērķiem. Pārskata periodā tika pilnveidots normatīvais regulējums un uzsākta ES prasību ieviešana, veicinot energoefektīvāka, ilgtspējīgāka un kvalitatīvāka ēku fonda attīstību Latvijā.
Lai veicinātu sērijveida daudzdzīvokļu dzīvojamo ēku atjaunošanu un energoefektivitātes paaugstināšanu, pēc EM pasūtījuma tika izstrādāti tipveida projekti 316. un 602. sērijas daudzdzīvokļu dzīvojamo ēku atjaunošanai. Projektos paredzēti kompleksi risinājumi ēku energoefektivitātes paaugstināšanai līdz A energoefektivitātes klasei, visu inženiersistēmu pārbūvei, decentralizētu ventilācijas sistēmu izbūvei, kā arī liftu nomaiņai 602. sērijas ēkās. Papildus abām ēku sērijām izstrādāti fasāžu siltināšanas risinājumi, izmantojot rūpnieciski ražotus siltumizolācijas paneļus, tādējādi veicinot ātrāku, efektīvāku un standartizētāku ēku atjaunošanu. Lai veicinātu tipveida projektu praktisku izmantošanu, tie tika publicēti Būvniecības informācijas sistēmā.
Koka būvniecība ir viens no būtiskākajiem risinājumiem ātrai, ekonomiski efektīvai un ilgtspējīgai mājokļu attīstībai. 2025. gadā tika veikti nozīmīgi grozījumi normatīvajā regulējumā, kas no 2026. gada 1. janvāra būtiski paplašina koka izmantošanas iespējas būvniecībā. Turpmāk koku plašāk var izmantot daudzstāvu dzīvojamo, publisko, biroju un ražošanas ēku nesošajās konstrukcijās, vienlaikus nodrošinot atbilstību ugunsdrošības un būvniecības drošības prasībām. Jaunais regulējums ļauj būvēt koka ēkas līdz 28 metru augstumam, kas praksē atbilst aptuveni astoņu līdz deviņu stāvu ēkām, tādējādi veicinot ilgtspējīgu būvniecību un Latvijas kokrūpniecības nozares attīstību. Koka izmantošana būvniecībā ļauj būtisku daļu būvniecības procesa pārcelt no būvlaukuma uz rūpniecisku ražošanu, kur konstrukcijas un ēku elementi tiek izgatavoti precīzos un kontrolētos apstākļos. Šāda pieeja paātrina būvniecības procesu, uzlabo būvdarbu kvalitāti, samazina būvniecības izmaksu un termiņu riskus, kas saistīti ar laikapstākļiem un darbaspēka pieejamību.
Ministrijas ilgtermiņā īstenotie pasākumi ir veicinājuši būvniecības nozares efektivitātes uzlabošanos, ko apliecina arī būtisks ēnu ekonomikas samazinājums. 2025. gadā ēnu ekonomikas īpatsvars būvniecības nozarē bija 29,5%, kas ir par 4,3 procentpunktiem mazāk nekā 2024. gadā. Tas ir lielākais ēnu ekonomikas samazinājums pēdējo piecu gadu laikā, kas liecina, ka ēnu ekonomikas mazināšanai un uzņēmējdarbības vides pilnveidošanai būtiskāka ir birokrātijas mazināšana un administratīvo procesu vienkāršošana, nevis tikai sodu pastiprināšana.
Mājokļu pieejamības veicināšana ir viena no būtiskākajām EM prioritātēm, ņemot vērā mājokļu pieejamības izaicinājumus daudzās Latvijas pašvaldībās. Lai risinātu šos izaicinājumus, ministrija ir turpinājusi īstenot jau ieviestos atbalsta pasākumus, kā arī uzsākusi jaunas iniciatīvas, kas vērstas uz mājokļu pieejamības uzlabošanu dažādām iedzīvotāju grupām. Šo pasākumu mērķis ir sekmēt gan mājokļu pieejamību iedzīvotājiem, gan līdzsvarotu reģionu attīstību un dzīvojamā fonda kvalitātes uzlabošanos.
Pārskata periodā tika izstrādāta jauna atbalsta programma hipotekāro aizdevumu saņemšanai mājokļa iegādei Latvijas reģionos, veicinot iedzīvotāju iespējas iegādāties mājokli ārpus Rīgas un Pierīgas. Aizdevumus mājokļa iegādei reģionos izsniedz ALTUM ar termiņu līdz 30 gadiem un līdz 74 000 euro. Aizdevumam var pieteikties ALTUM mājaslapā kopš 2025. gada oktobra beigām.
Vienlaikus tika nodrošināts finansējums mājokļu garantiju programmai un subsīdijai “Balsts”, kas sniedz atbalstu ģimenēm ar bērniem mājokļa iegādes vai būvniecības procesā, taču ar grūtībām sakrāt pirmo iemaksu hipotekārā aizdevuma saņemšanai. 2025. gadā kopumā tika izsniegtas 4 000 garantijas ģimenēm 39,6 milj. euro apmērā un izsniegtas 643 subsīdijas “Balsts” 5,53 milj. euro apmērā daudzbērnu ģimenēm un ģimenēs, kurās aug bērns ar invaliditāti. Minētās atbalsta programmas būtiski samazina nepieciešamo laiku pirmās iemaksas sakrāšanai un ļauj ģimenēm pēc iespējas ātrāk iegādāties vai uzbūvēt mājokli.
Lai uzlabotu mājokļu pieejamību mājsaimniecībām ar zemiem un vidējiem ienākumiem, EM turpināja īstenot atbalsta programmas zemas īres maksas un sociālo mājokļu segmentā. Tika turpināta sociālo mājokļu atjaunošanas un jaunu sociālo mājokļu būvniecības atbalsta programma, veicinot kvalitatīva dzīvojamā fonda pieejamību sociāli mazaizsargātām iedzīvotāju grupām. Pašlaik tiek īstenoti projekti, kuru rezultātā tiks nodrošināti papildus 1 921 sociālie mājokļi 28 dažādās pašvaldībās. Vienlaikus tika palielināts pieejamais finansējums zemas īres maksas mājokļu būvniecības programmai par 41,92 milj. euro, kas sekmēs jaunu finansiāli pieejamu īres mājokļu attīstību reģionos un palīdzēs nodrošināt mājokļu pieejamību speciālistiem, jaunajām ģimenēm un citiem iedzīvotājiem, kuru ienākumi nav pietiekami augsti, lai iegādātos vai īrētu mājokli atbilstoši tirgus cenām, taču ar pārāk augstiem ienākumiem, lai saņemtu pašvaldības atbalstu mājokļa jautājumu risināšanā. Pirmie īres nami Jelgavā (58 dzīvokļi) un Valmierā (120 dzīvokļi) jau 2025. gada nogalē ir izīrēti mājsaimniecībām.
Nozīmīgs darbs veikts arī normatīvā regulējuma pilnveidošanā, lai veicinātu daudzdzīvokļu dzīvojamo māju atjaunošanu un uzlabotu dzīvokļu īpašnieku kopību piekļuvi ārējam finansējumam. EM izstrādāja un Saeima apstiprināja grozījumus Dzīvokļa īpašuma likumā, kas paredz iespēju dzīvokļu īpašnieku kopībām atvērt norēķinu kontus kredītiestādēs bez atsevišķas biedrības dibināšanas. Jaunais regulējums samazina administratīvo slogu, atvieglo finansējuma piesaisti māju atjaunošanas projektiem un rada labvēlīgākus priekšnoteikumus daudzdzīvokļu dzīvojamo ēku atjaunošanai un energoefektivitātes paaugstināšanai, tādējādi uzlabojot ēku tehnisko stāvokli un kvalitāti.

Kopš 2022.gada Atjaunošanas un noturības mehānisma atbalsta programmas daudzdzīvokļu dzīvojamo māju energoefektivitātes paaugstināšanai ir pieejami 57 milj. euro, lai nodrošinātu daudzdzīvokļu ēku energoefektivitātes pasākumus 136 ēkās. Programmas ietvaros 2025. gadā bija īstenoti 55 projekti. Pārējie projekti tiek īstenoti, lai pabeigtu 2026.gadā.	Comment by Danute Jasjko: "Projekti" ir tas pats kas "daudzdzīvokļu ēku energoefektivitātes pasākumi" ?
2025. gada aprīlī tika uzsākta jauna daudzdzīvokļu dzīvojamo māju energoefektivitātes uzlabošanas atbalsta programma, kura tiek īstenota ES kohēzijas politikas 2021.-2027. gadam ietvaros ar pieejamo finansējumu 173 milj. euro. Projektu pieņemšana ir noslēgusies 2025. gada 13. maijā. Programmas ietvaros saņemti 379 projektu iesniegumi par kopējām attiecināmajām izmaksām 416,9 milj. euro. Atbalsta programmu īsteno līdz 2029. gada 31. decembrim.
Kā viena no prioritātēm šajā ES fondu finansētajā atbalsta programmā bija metode, kurā fasāžu siltināšanai izmanto inovatīvu metodi – rūpnieciski ražotus koka karkasa paneļus, kam papildus tika piešķirts valsts budžeta finansējums 1,5 milj. euro apmērā. Tā ietvaros plānots īstenot 10 pilotprojektus. Tāpat prioritāte tika piešķirta Latgales reģionā īstenotiem projektiem, gan projektu īstenošanai kvartālos – vienlaikus atjaunojot vismaz 3 ēkas kopā. 
Atjaunošanas un noturības mehānisma ietvaros uzņēmējdarbības energoefektivitātes veicināšanai pieejamais finansējums veidoja 72 milj. euro. Programmas ietvaros atbalstīts 601 projekts, t.sk. uzņēmējdarbībai paredzēto ēku energoefektivitātei, kuru ietvaros kumulatīvi plānots siltumnīcefekta gāzu emisiju ietaupījums – 20 558 CO2 ekvivalenta tonnas gadā. 2025. gada laikā ir atbalstīti 337 projekti, nodrošinot SEG emisiju samazinājumu par 4 586 CO2 ekvivalenta tonnām gadā. Šajā programmā uzņēmēji gan uzlaboja ražošanas ēku energoefektivitāti, gan uzstādīja saules paneļus un citas atjaunīgās enerģijas tehnoloģijas. 
ES kohēzijas politikas 2021.-2027. gadam ietvaros kopumā izstrādātas 3 atbalsta programmas energoefektivitātes paaugstināšanai valsts ēkās. Ar atbalstu plānots atjaunot vismaz 299 106 m2 un tās tiks īstenotas līdz 2029. gada 31. decembrim:
1. Valsts ēku atbalsta programmas projektu pieteikumu pieņemšana noslēdzās 2025. gada 31. oktobrī. Saņemti 44 projekti par 87,65 milj. euro, t.sk. ERAF finansējums – 74,5 milj. euro. Šajā programmā tiek atjaunotas dažādas ēkas ar publisko funkciju, piemēram veselības aprūpes centri, policijas iecirkņi un publiskās pārvaldes ēka.
2. Atbalsta programmas universitāšu īpašumā esošajās ēkām ietvaros projektu pieteikumu pieņemšana noslēdzās 2025. gada 15. novembrī. Noslēgts 1 līgums ar Latvijas Universitāti par projekta īstenošanu par kopējām attiecināmajām izmaksām 13,05 milj. euro apmērā, t.sk. ERAF finansējums – 11,09 milj. euro.
3. Valsts ēku ar kultūras funkciju atbalsta programmas ietvaros projektu pieteikumu pieņemšana noslēdzās 2025. gada 25. septembrī. Noslēgti 6 līgumi par projektu īstenošanu par kopējām izmaksām 29,35 milj. euro, t.sk. ERAF finansējums – 24,91 milj. euro. Šajā programmā tiek uzlabota energoefektivitāte kultūras un mākslas skolām visā Latvijā, kā arī dažādās citās iestādēs ar kultūras funkciju, piemēram, Rundāles pils muzejs.
Papildus tam no Atjaunošanas un noturības mehānisma Valsts ēku atjaunošanai ar kultūras funkciju atbalsta programmas ietvaros no 2023. līdz 2026. gadam ir pieejamais finansējums 29,88 milj. euro apmērā. 2025. gadā turpinājās 8 atbalstīto projektu īstenošana, no tiem tika pabeigts 1 projekts – Nacionālā mākslas un dizaina vidusskola. 2026.gadā tiks turpināta projektu īstenošana tādos nozīmīgos objektos kā Nacionālā bibliotēka, Nacionālā opera un balets, Lielā Ģilde un Kultūras akadēmija, kā arī uzlabojumi citās ēkās ar kultūras funkciju.

Ražotāju un tirgotāju attiecību līdzsvarošanai un godīgas tirdzniecības prakses veicināšanai 2025.gada 14. janvārī MK atbalstīti priekšlikumi grozījumiem Negodīgas tirdzniecības prakses aizlieguma likumā. Ar likumprojektu tika paredzēts novērst novērotās negodīgās tirdzniecības prakses lauksaimniecības un pārtikas preču pircēju un piegādātāju sadarbībā, kas iepriekš nebija ietvertas regulējumā.
2025. gada 27. maijā tika parakstīts Memorands par pārtikas preču tirdzniecību. Tā ir brīvprātīga iniciatīva, kur iesaistītās puses ir apņēmušās īstenot pasākumus, lai:
· palielinātu vietējās izcelsmes pārtikas preču sortimentu un to tirdzniecības apjomu;
· veicinātu pamata pārtikas preču pieejamību Latvijas iedzīvotājiem, īpaši mājsaimniecībām ar zemākiem ienākumiem (t.sk. Zemo cenu produktu groza ieviešana, cenu salīdzināšanas rīku darbības veicināšana);
· uzlabotu sadarbību starp mazumtirgotājiem un ražotājiem;
· atbalstītu tautsaimniecības izaugsmi un ilgtspējīgu konkurenci pārtikas piegādes ķēdē.
Memoranda ietvaros: 
· tirgotāji (Maxima, Rimi, Lidl, Top, AIBE, Elvi, Lats, Mego) ieviesa Zemo cenu grozu, iekļaujot grozā vismaz vienu produktu ar zemāko cenu pamata pārtikas preču kategorijā (kopā 10 kategorijas) attiecīgajā mazumtirdzniecības ķēdē, ja mazumtirgotāja sortiments to atļauj; 
· EM veica grozījumus Patērētāju tiesību aizsardzības likumā un izstrādāja jaunus MK 2025.gada 12.augusta noteikumus Nr. 508 “Pārtikas preču cenu iesniegšanas noteikumi cenu izsekojamībai un monitoringam”, radot risinājumu pastāvīgai pārtikas preču cenu datu apmaiņai cenu monitoringa vajadzībām; 
· valdībā tika atbalstīts pilotprojekts, kas paredz no 2026. gada 1. jūlija līdz 2027. gada 30. jūnijam maizes, svaiga piena, svaigas atdzesētas mājputnu gaļas un mājputnu svaigu olu (čaumalās) piegādēm piemērot PVN samazināto likmi 12% apmērā.

Patērētāju tiesību aizsardzības jomā 2025.gadā tika pabeigts darbs pie likumprojektu izstrādes, lai ieviestu Direktīvas par patērētāju kredītlīgumiem un Distances finanšu tālpārdošanas direktīvas prasības ar mērķi uzlabot kredītņēmēju aizsardzību un pielāgotu spēkā esošo regulējumu mūsdienu attīstībai un tendencēm kreditēšanas tirgū.
Būtiskākās izmaiņas skar atliktos maksājumus jeb "pērc tagad, maksā vēlāk" piedāvājumi, kuri ļauj patērētājiem veikt pirkumus un atmaksāt tos laika gaitā, tiek iekļauti Direktīvas tvērumā. Šādi pirkumi bieži ir saistīti ar liela apmēra kredītu ar samērā ilgu atmaksas termiņu, tādēļ uz tiem tiek attiecinātas patērētāju kreditēšanas regulējuma prasības, tostarp patērētāja spējas atmaksāt kredītu novērtēšanu un uzņēmumiem, kas klasificējas kā “lieli” uzņēmumi (ar vairāk nekā 250 darbiniekiem, apgrozījumu vairāk nekā 50 milj.euro) būs jāreģistrējas reģistrā, ko uzturēs PTAC.
Ar likumprojektu tiek paplašināts kredīta devēju pienākums informēt patērētāju, sniedzot vispārēju informāciju par piedāvātajiem produktiem, lai patērētājs izprastu sniegto pakalpojumu būtību, salīdzināt tos un varētu izdarīt apzinātu izvēli, kas atbilst viņa individuālajām vajadzībām. Tāpat ir pārveidota Eiropas patēriņa kredīta standartinformācijas veidlapa, lai tā atbilstu mūsdienu prasībām tehnoloģiju jomā (piem., digitālās versijas pielāgošana, t.sk. viedierīcēm).
Regulējums paredz arī to, ka kredīta devējiem būs jāpiemēro iecietības pasākumi pirms parādu atgūšanas vai piedziņas darbību uzsākšanas. Tajos var iekļaut kreditēšanas līguma termiņa pagarināšanu, kreditēšanas līguma veida maiņu, visas maksājuma summas vai tās daļas atmaksājuma atlikšanu uz laiku, aizņēmuma likmes samazināšanu, maksājumu brīvdienu piedāvāšanu, maksājumu sadalīšanu, daļēju parāda atlaišanu un parādu apvienošanu. Patērētājiem, kuriem ir grūtības izpildīt savas finansiālās saistības, tiks nodrošināta specializēta palīdzība parādu pārvaldībā.
2025. gadā tika turpināts darbs pie vairākām ES iniciatīvām konkurences veicināšanas jomā. Turpinājās darbs Vienotā tirgus noteikumu izpildes darba grupā, kuras mērķis ir novērst identificētās ES Vienotā tirgus barjeras. Pārskata periodā tika turpināts darbs pie trīs projektiem, par bankas kontu atvēršanas atvieglošanu, biorisinājumu autorizācijas veicināšanu un administratīvo prasību vienkāršošanu pārrobežu pakalpojumu sniedzējiem. Pārskata periodā tika pabeigts darbs pie projekta par teritoriālo piegāžu ierobežojumiem.
2025. gada 21. maijā tika publicēta ES Vienotā tirgus stratēģija, kurā bija ietvertas dažādas iniciatīvas 10 būtiskāko šķēršļu novēršanai ES Vienotajā tirgū, digitalizācijas veicināšanai, birokrātijas mazināšanai, kā arī pasākumus efektīvai ES Vienotā tirgus noteikumu ieviešanai un izpildei. Līdz ar to tika izstrādāta nacionālā pozīcija, uzsverot nepieciešamību novērst šķēršļus ES Vienotajā tirgū, veicināt pārrobežu pakalpojumu sniegšanu, samazināt birokrātisko slogu uzņēmējiem un nodrošināt efektīvu ES Vienotā tirgus noteikumu izpildi.
Ņemot vērā, ka 2024. gada 18. jūlijā stājās spēkā Ekodizaina regula (ES) 2024/1781, Eiropas Komisija 2025. gada 24. aprīlī publicēja ekodizaina un energomarķējuma darba plānu 2025.–2030. gadam, kurā tika iekļautas vairākas produktu grupas – tekstilizstrādājumi, riepas, mēbeles u.c., kurām prioritāri tiks noteiktas ekodizaina prasības. Tādējādi tika sagatavota nacionālā pozīcija, uzsverot nepieciešamību, ka ekodizaina prasībām jābūt samērīgām, pamatotām un tehniski īstenojamām, kā arī jānodrošina saprātīgi pārejas periodi uzņēmējiem. Papildus, 2025. gadā Eiropas Komisija nāca klajā ar sekundāro tiesību aktu priekšlikumiem, ar kuriem tika paredzēts noteikt detalizētākas prasības attiecībā uz nerealizētiem patēriņa produktiem, tādējādi norisinājās darbs pie Latvijas interešu identificēšanas, lai jaunas prasības neradītu pārmērīgu administratīvo slogu komersantiem. 
Pārskata periodā turpināja darbu ES Vienotā tirgus problēmu risināšanas tīkls – SOLVIT centrs, kura uzdevums ir rast ātru un praktisku risinājumu problēmām, ko izraisījuši dažādu ES dalībvalstu iestāžu pieņemtie lēmumi, nepareizi piemērojot ES tiesību normas. 2025. gadā Latvijas SOLVIT centrs saņēma 38 sūdzības par Latvijas pilsoņu problēmām citās ES dalībvalstīs un 24 sūdzības par ES pilsoņu problēmām Latvijā. Pārskata periodā Latvijas SOLVIT centrs pārsvarā saņēma pieteikumus no privātpersonām un uzņēmējiem, kas saistīti ar sociālajiem pabalstiem, personu brīvu pārvietošanos un pakalpojumu brīvu apriti.
	3.2.3. [bookmark: _Toc237427707]Birokrātijas un administratīvā sloga mazināšana


Birokrātijas un administratīvā sloga mazināšana 2025. gadā bija viena no EM galvenajām prioritātēm, tādēļ EM 2025. gadā aktīvi turpināja darbu pie birokrātijas un administratīvā sloga mazināšanas uzņēmējiem būvniecības un pakalpojumu sniegšanas jomās, veicinot Latvijas konkurētspēju. 
Valsts kancelejas izveidotā Birokrātijas mazināšanas rīcības grupa noteica 21 prioritāro birokrātijas mazināšanas pasākumu, no kuriem EM kompetencē bija seši prioritārie pasākumi – pieci no tiem izpildīti pilnā apmērā, savukārt viena  pasākuma īstenošana (ALTUM sniegtā atbalsta vienkāršošana) turpinās. 
Valsts kancelejas noteikto prioritāro birokrātijas mazināšanas pasākumu ietvaros EM jau pilnībā izpildījusi:
· Vienkāršota informācijas sniegšana valsts pārvaldes iestādēm – izveidots vienots CSP un VID informācijas pieprasījuma e-formāts, kā arī par 3 900 samazināts uzņēmumu skaits, kuriem CSP jāiesniedz pārskati, samazinot iesniedzamo pārskatu skaitu gadā par 42 384 pārskatiem;
· Veicināta privātmāju energoefektivitāte – noteikts, ka viendzīvokļa un divdzīvokļu dzīvojamo māju energoefektivitātes uzlabošanai nepieciešamajai būvniecībai (pārbūvei un atjaunošanai) piemēro paziņošanas kārtību. Šis pasākums ļāvis samazināt kopējo būvniecības procesa ilgumu par 20 darba dienām.
· Būtiski atvieglots privātmāju būvniecības administratīvais process – noteikts, ka viendzīvokļa dzīvojamās mājas, kuras iekštelpu platība nepārsniedz 150 m2, būvniecībai piemēro paskaidrojuma raksta procesu, kas samazina kopējo būvniecības procesa ilgumu par 40 darba dienām.
· Būtiski atvieglota nelielu ēku būvniecība – mazēkām (līdz 25 m2) vairs nepiemēro būvniecības administratīvo procesu, un dzīvojamo ēku un palīgēku (līdz 60 m2) būvniecībai piemēro paziņošanas kārtību. Tādējādi samazināts Būvniecības informācijas sistēmā pavadītais un dokumentācijas sagatavošanas laiks par 1 410 stundām, kā arī kopējais būvniecības procesa ilgums – par 20 darba dienām.
· Dzīvokļu īpašnieku kopības kā tiesību subjekta reģistrācija, lai saņemtu aizdevumu mājas atjaunošanai – veikti grozījumi Dzīvokļa īpašuma likumā, kas paredz dzīvokļu īpašnieku kopības kā tiesību subjekta reģistrāciju. Saeima grozījumus pieņēma 2025. gada 13. novembrī, un tie stājās spēkā 2026. gada 5. janvārī. Risinājums ļauj ietaupīt laiku un līdzekļus, kas iepriekš bija jātērē biedrību dibināšanai, ikdienas administrēšanai un gada pārskatu sagatavošanai.
EM turpina darbu pie Atbalsta pieejamības uzlabošanas lielajiem uzņēmumiem – 2025.gadā jau ir ieviests apliecinājums par neatbilstību grūtībās nonākuša uzņēmuma pazīmēm, gadījumos, kad nav iespējams iesniegt finanšu datus par komercsabiedrības saistītajiem uzņēmumiem ārzemēs.
Papildus šiem prioritārajiem pasākumiem minētajā rīcības grupā tika izskatīti vēl 133 priekšlikumi birokrātijas un administratīvā sloga mazināšanai dažādās nozarēs, kur ievērojama daļa bija EM kompetencē. Turklāt, EM vairāku pasākumu īstenošanu jau ir realizējusi, tostarp, būvniecības jomā, piemēram – būtiski uzlabots būvdarbu fiksācijas process, atsakoties no vairākiem dublējošiem būvdarbu dokumentiem un samazinot prasības ikdienas ierakstiem būvdarbu dokumentācijā. Gadījumos, ja tiek veikti vienveidīgi būvdarbi, turpmāk nav nepieciešams katru dienu atkārtoti dokumentēt identisku informāciju, samazinot administratīvo slogu būvdarbu veicējiem. Vienlaikus ir paredzēta atteikšanās no obligātās autoruzraudzības būvdarbu laikā, atstājot lēmumu par autoruzraudzības nodrošināšanu nekustamā īpašuma attīstītāja ziņā. Pilnveidota Būvniecības informācijas sistēmas funkcionalitāte, nodrošinot iespēju iedzīvotājiem elektroniski saņemt informāciju par interesējošajā teritorijā plānotajām būvniecības iecerēm un ar tām saistītajiem lēmumiem. Digitalizācijas attīstība veicina caurskatāmību un efektīvāku informācijas apriti starp institūcijām un sabiedrību.
Uzņēmējdarbības atbalsta jomā, sadarbībā ar LIAA, 2025. gadā birokrātijas mazināšanā jau sasniegti būtiski rezultāti. Galvenie virzieni bija: vienkāršota ES fondu administrēšana, "dati vienreiz" principa ieviešana (uzņēmējam nav atkārtoti jāiesniedz informācija, kas jau ir valsts rīcībā), mazumtirdzniecības regulējuma optimizēšana un mākslīgā intelekta izmantošana publiskās pārvaldes procesos.
Lai veicinātu investīciju piesaisti, tika pārskatīts "zaļā koridora" regulējums par prioritāro projektu iesniegšanas, izvērtēšanas, īstenošanas un uzraudzības kārtību, kā arī prioritārā projekta statusa piešķiršanas un zaudēšanas kārtību. EM turpināja arī darbu pie ES vienotā tirgus administratīvo barjeru mazināšanas, kas kavē uzņēmumu pārrobežu darbību.
2025. gadā turpināts darbs pie ierobežojumu atcelšanas un birokrātisko šķēršļu mazināšanas valsts un pašvaldību kapitālsabiedrībām, MK pieņemot grozījumus “Valsts pārvaldes iekārtas likumā” un “Publiskas personas kapitāla daļu un kapitālsabiedrību pārvaldības likumā”(Pārvaldības likums). 2026. gadā šo likumu izskatīšana nodota Saeimai. Nepieciešams turpināt Pārvaldības likuma pilnveidi, lai mazinātu birokrātisko slogu, novērstu nepamatotus šķēršļus biznesa lēmumu pieņemšanai un kapitālsabiedrību izaugsmei, īpašu uzmanību pievēršot lielu komerciālo un eksportējošo valsts kapitālsabiedrību attīstības atvieglošanai, kas stiprina Latvijas eksportspēju un tautsaimniecības izaugsmi.
	3.2.4. [bookmark: _Toc237427708]Drošības un krīžu pārvaldības pasākumu īstenošana 


2025. gadā tika turpināta 2024. gadā uzsāktā jaunā valsts naftas produktu drošības rezervju pārvaldības modeļa ieviešana ˗ no drošības rezervju uzturēšanas iespēju līgumos (tickets) uz drošības rezervju iepirkšanu valsts īpašumā. Lai nodrošinātu pilnvērtīgu regulējumu jaunā drošības rezervju pārvaldības modeļa praktiskai ieviešanai tika izstrādāti MK 2025. gada 27. maija noteikumi Nr. 313 “Valsts naftas produktu drošības rezervju veidošanas un uzturēšanas kārtība”. 
2025. gadā pilnībā tika nodrošināta atbilstība Eiropas Padomes 2009. gada 14. septembra Direktīvas 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves prasībām, t.i., tika nodrošināts nepieciešamais valsts naftas produktu drošības rezervju apjoms vairāk nekā 90 dienām. Ņemot vērā, ka SIA “Publisko aktīvu pārvaldītājs Possessor” 2025. gadā bija iespēja iegādāties naftas produktus valsts īpašumā lielākā apjomā nekā sākotnēji bija plānots, šobrīd apmēram 50% no minimālajām nepieciešamajām drošības rezervēm ir valsts īpašumā.
Būtiski, ka ar MK 2025. gada 22. decembra noteikumiem Nr. 794 “Grozījumi Ministru kabineta 2025. gada 27. maija noteikumos Nr. 313 “Valsts naftas produktu drošības rezervju veidošanas un uzturēšanas kārtība”” tika īstenots pirmais pakalpojuma maksas samazinājums. Tādējādi no 2026. gada 1. janvāra pakalpojuma maksa būs 81,26 euro/tonnās (2025. gadā - 91,26 euro/tonnā).
Pārskata periodā tika nodrošināta sekmīga Latvijas pārstāvniecība Starptautiskās Enerģētikas aģentūrā ar naftas produktu rezervju un naftas produktu tirgu saistītajās darba grupās. Turklāt 2025. gadā, t.i., pirmajā gadā pēc Latvijas iestāšanās Starptautiskajā Enerģētikas aģentūrā, tika nodrošināta dalība Lietuvas enerģētikas izvērtējuma sagatavošanas darba grupā.
2025. gadā tika turpināta 2024. gadā uzsāktā pirmās nepieciešamības preču rezervju veidošana un pirmās nepieciešamības preču rezervju sistēmas ieviešana Latvijā. Pilnveidojot pirmās nepieciešamības preču rezervju pārvaldības tiesisko regulējumu 2025. gada 22. maijā tika pieņemti grozījumi Mobilizācijas likumā, kas paredz elastīgāku rezervju izmantošanu ne tikai valsts apdraudējuma gadījumos, bet arī citās krīzes situācijās, piemēram, dabas katastrofās, iedzīvotāju evakuācijā vai humānās palīdzības sniegšanā. Vienlaikus tika noteikta kārtība rezervju atjaunošanai, kā arī mehānisms preču lietderīgai izmantošanai pirms to derīguma termiņa beigām.




Atbilstoši Ekonomikas ministrijas darbības stratēģijai 2023.-2029.gadam (turpmāk – EM Stratēģija) pārskata periodā EM īstenoja virkni uzdevumu un pasākumu pieejamo budžeta līdzekļu ietvaros. EM Stratēģijā noteikto mērķu sasniegšanai nepieciešamās darbības veido pieci snieguma virzieni. 4. [bookmark: _Toc179877537][bookmark: _Toc237427709]EM darbības stratēģijas īstenošana un izmantoto resursu pārvaldība


	4.1. [bookmark: _Progress_snieguma_virzienā][bookmark: _Toc237427710]Progress snieguma virzienā “Politikas izstrādes kvalitātes celšana, pasaules līmenī politikas analīzes, monitoringa un ekspertīzes īstenošana” 


Pārskata periodā pastāvīgi tika veikta ekonomisko procesu un Latvijas tautsaimniecības nozaru attīstības analīze, kā arī nodrošināta analītiska informācija par darbaspēka pieprasījuma un piedāvājuma prognozēm, kas izmantota izglītības piedāvājuma (budžeta vietu) plānošanā. Lai nodrošinātu mūžizglītības politikas atbilstību nākotnes darba tirgus prasībām, EM un CSP, sadarbībā ar IZM, LM un LIAA turpināja darbu pie absolventu monitoringa sistēmas izveides attiecībā uz valsts finansētām tālākizglītības un kvalifikācijas paaugstināšanas programmām. 
Lai turpinātu diskusiju un publiskas debates Saeimā par Latvijas ekonomikas attīstības izaicinājumiem un valsts izaugsmes prioritātēm, izstrādāts otrs informatīvais ziņojums “Par Latvijas ekonomisko attīstību”[footnoteRef:4]. Sagatavots Latvijas ekonomikas attīstības pārskats par 2025. gadu[footnoteRef:5] un pusgada apskati “Latvijas makroekonomikas apskats”[footnoteRef:6], nodrošinot informāciju par aktuālajām ekonomiskām norisēm Latvijā, EM īstenoto politiku ministrijas atbildības jomās un veicinot datos balstītu lēmumu pieņemšanu. Lai sekmētu datos balstītu lēmumu pieņemšanu pilnveidots un aktualizēts EM mājaslapā pieejamais Transformācijas barometrs – vizuāls, lietotājam draudzīgs interaktīvs rīks, kas ikvienam interesentam dod iespēju padziļināti iepazīties ar Latvijas tautsaimniecības un atsevišķu nozaru attīstības tendencēm, t.sk., produktivitātes dinamiku un konverģenci uz ES vidējo līmeni. [4:  Skatīt https://tapportals.mk.gov.lv/legal_acts/f0dbf839-6f49-4542-8632-e3c4b701e03b ]  [5:  Skatīt https://www.em.gov.lv/lv/latvijas-ekonomikas-attistibas-parskats ]  [6:  Skatīt https://www.em.gov.lv/lv/media/22397/download?attachment ] 

Nodrošināta oficiālā statistika par 2025. gadu, kā arī sagatavots un apstiprināts statistikas rādītāju tvērums nākamajiem trim gadiem.[footnoteRef:7] [7:  Katru gadu tiek aktualizēta un MK apstiprināta oficiālās statistikas programma, kas ir nodrošināmās oficiālās statistikas saraksts, veidots, lai atbilstu trīs gadu finanšu plānošanas ciklam.] 

Šī virziena mērķu īstenošanas raksturojošo rādītāju skaitliskais progress atspoguļots 1.pielikumā.
	4.2. [bookmark: _Toc237427711]Progress snieguma virzienā “Atbilstošs finansējums pārmaiņu ieviešanai”


2025. gadā tika turpināta valsts budžeta politikas efektivizācijas reforma, kas paredz budžetēšanas politikas fokusa maiņu, pārorientējoties no budžeta līdzekļu izlietojuma pieejas uz snieguma budžeta pieeju, virzot budžeta līdzekļus uz konkrētiem sasniedzamajiem rezultātiem un snieguma rādītājiem. Snieguma budžetam ir jābūt vērstam uz konkrēto valsts mērķu sasniegšanu piešķirto līdzekļu ietvaros, pastiprinot atbildību par rezultātiem, nevis fokusēties tikai uz izdevumu pozīciju plānošanu.
Tāpēc jauns budžeta plānošanai un finanšu vadībai nepieciešamais IT risinājums Latvijā paredz secīgi veidot jaunu sistēmu, kas balstās uz vairākām pakāpeniski attīstāmām funkcionalitātēm:
1. Resora/iestādes līmeņa budžeta plānošana;
2. Vidēja termiņa budžeta plānošana (t.sk ilgtermiņ saistību uzskaite);
3. Apropriācijas/finanšu plāna izmaiņas;
4. Prioritāro pasākumu iesniegšana;
5. Budžeta paskaidrojumi;
6. Priekšlikumu apkopošana Saeimas 2.lasījumam;
7. Valsts budžeta izpildes analīze.
2025.gadā ciešā sadarbībā ar Valsts kasi un citiem resoriem tika strādāts pie Resora/iestādes līmeņa budžeta plānošanas funkcionalitātes veidošanas un aprobācijas, kas deva iespēju visām resora iestādēm izmantot dažādas budžeta plānošanas un izpildes dimensijas, veidojot budžeta tāmes un veicot maksājumus. Valsts kases IT sistēmas sadaļā “Budžets” tika izveidota budžeta plānošanas funkcionalitāte EM resoram un resora iestādēm. Resora iestādes kopīgi izstrādāja jaunu budžeta klasifikatoru IT izdevumu uzskaitei, saskaņojot iestāžu kopējas pozīcijas. Vienlaikus katra resora iestāde veidoja arī savus specifiskus izdevumu klasifikatorus/modeļus, detalizētākai budžeta izdevumu analīzei un savienojot tos ar kopējo resora klasifikatoru vienā izdevumu uzskates sistēmā. Šāds risinājums nodrošināja katrai iestādei iespēju veikt operatīvo izdevumu analīzi specifisko dimensiju griezumā, kā arī detalizēti analizēt IT izdevumus resora līmenī. 
2025.gadā tika uzsākta arī Valsts budžeta izpildes analīzes jaunas funkcionalitātes aprobācija un lietošana visos resora iestādēs. Šāda funkcionalitāte nodrošināja iespēju sagatavot Budžeta izpildes analīzes gada 6, 9 un 12 mēnešos IT vide vienuviet, salāgojot budžeta izpildes datus automātiski vienotā IT vidē par visu resoru. 
2025.gadā sadarbībā ar Valsts kases un Finanšu ministrijas pārstāvjiem EM resora darbiniekiem tika nodrošināts seminārs, kurā sniegti skaidrojumi par budžeta procesu un aktuāliem jautājumiem saistībā ar budžeta rezultātu sagatavošanu un ziņošanu FM, to rezultatīvo rādītāju un prioritāro pasākumu izpildes analīzi, kā arī funkcionalitātes izmantošanu Valsts kases ePārskatos.
Visi augstāk minētie darbi bija veikti ciešā sadarbība ar Valsts kases organizētās darba grupas pārstāvjiem, pastāvīgi konsultējoties un abpusēji sniedzot priekšlikumus un ieteikumus budžeta plānošanas procesu pilnveidošanai un atskaišu sistēmas pārskatīšanai. No EM puses bija sagatavoti viedokļi par VBIA pilnveidi (attiecībā uz progresa analīzes formalizāciju, atskaites termiņiem izmantojamiem budžeta analīzē, kā arī izdevumu plānošanu EKK kodos) un datu korektu atspoguļošanu Resora/iestādes līmeņa budžeta plānošanas funkcionalitātē. Vecot šo darbu, EM finanšu eksperti aktīvi piedalījās starpresoru darba grupas vairākās sanāksmēs, lai pārrunātu un meklētu analītiskus risinājumus konceptuālos jautājumos, sniegtu viedokļus, savstarpēji daloties ar pieredzi un idejām, kā arī komandu darbā paaugstinot savu pratību finanšu vadības un IKT resursu izmatošanas jomās.
Šī virziena mērķu īstenošanas raksturojošo rādītāju skaitliskais progress atspoguļots 2.pielikumā.
	4.3. [bookmark: _Toc237427712][bookmark: _Hlk205193646]Progress snieguma virzienā “Kvalificēti, ministrijas mērķiem atbilstoši cilvēkresursi”


2025. gadā ministrijas nodarbināto mainības līmenis bija 17%, no tiem 2% jauno darbinieku uzteica darbu pārbaudes laikā, norādot, ka darba saturs vai darba vide neatbilda ekspektācijām.
Lai pilnveidotu savu kompetenci un profesionālas zināšanas, ministrijas darbinieki ir piedalījušies kvalifikācijas celšanas pasākumos, gan apmeklējot apmācību kursus un seminārus, gan apgūstot jaunākās nozares tendences. Apmācības datu ieguves un analīzes jomā, lai stiprinātu kompetenci pieņemt datos balstītus lēmumus, spēju veikt kvalitatīvu ekonomisko analīzi un nodrošinātu pierādījumos balstītu politikas plānošanu, 2025.gadā izgājuši 43% ekspertu. Īpaši aktuāli pārskata periodā ir bijuši mācību kursi par digitālo rīku ieviešanu/attīstību valsts pārvaldes procesos, kritisko domāšanu un lēmumu pieņemšanu, kā arī jaunajiem darbiniekiem normatīvo aktu izstāde, interešu konflikta novēršanu un ētiku valsts amatpersonu darbībā.
Nepilni 3% nodarbināto ministrijā ir doktora grāds, 67% nodarbināto ir maģistra grāds, savukārt pārējiem bakalaura grāds vai augstākā profesionālā izglītība, 2% ir vidējā profesionālā izglītība. 
Darbinieku rotācija, karjeras izaugsme, t.sk horizontālā, 2025.gadā ietvēra 15% nodarināto, no kuriem vairāk nekā 65%, ņemot vērā darba sniegumu, kompetences un profesionālās zināšanas, tika iecelti augstākos amatos vai amatos, kas dod iespēju padziļināt esošās un radīt jaunas zināšanas un prasmes. Šī virziena mērķu īstenošanas raksturojošo rādītāju skaitliskais progress atspoguļots 3.pielikumā.

	4.4. [bookmark: _Progress_snieguma_virzienā_1][bookmark: _Toc237427713]Progress snieguma virzienā “Labvēlīga un motivējoša vide darbiniekiem”


Izpildot EM darbības stratēģijas 2023.-2029.gadam ceturtā darba virziena mērķi - līdz 2029.gadam EM resoram pāriet uz vienu ēku ar augstu energoefektivitāti, pakāpeniski veidojot aktivitātēs balstītu biroju, un izpildot MK 2024. gada 1. novembra rīkojumā Nr.909 "Par finansējuma piešķiršanu valsts pārvaldes iestāžu un Latvijas Republikas Prokuratūras vajadzībām biroju ēkas Talejas ielā 1, Rīgā, telpu nomas maksas ilgtermiņa saistībām, kā arī pielāgošanas, aprīkošanas un pārcelšanās izdevumu segšanai” noteikto, 2025.gadā tika turpināti sagatavošanas darbi EM resora pārejai uz jaunu biroju ēku. Pārskata periodā sadarbībā ar VAS “Valsts nekustamie īpašumi” EM saskaņoja jauno telpu Talejas ielā 1, Rīgā interjera risinājumus: EM nosaukuma un ģerboņa izvietojumu, sienu krāsojumu, stikla sienu dizainu, biroja mēbeļu materiālus, to krāsu un izvietojumu. Ministrijas darbinieki ar entuziasmu iesaistījās aptaujā un iesniedza savas idejas jaunā biroja sanāksmju zāļu nosaukumiem. Šī iniciatīva veicināja piederības sajūtu un ļāva kopīgi radīt nosaukumus, kas atspoguļo ministrijas vērtības un jaunā biroja identitāti. 
Plānojot pārcelšanos uz jaunu biroju ēku jau 2026.gadā, un ievērojot esošās EM ēkas Brīvības ielā 55, Rīgā inženiertīklu augsto nolietojumu, kā arī optimizējot finanšu līdzekļu izlietojumu nebija lietderīgi iesaistīties būtisko darbu veikšanā saistībā ar darbinieku darba vides uzlabojumiem. Tomēr bija veikti neatliekami kosmētiski remontdarbi esošās telpās, kurās tika konstatēta ūdens noplūde. Atbilstoši darbinieku vajadzībām tika iegādāts arī neliels datorkrēslu skaits. 
2025.gada apkures sezonas laikā esošās EM ēkas Brīvības ielā 55, Rīgā nebija iespējams nodrošināt būtisku elektroenerģijas patēriņa samazinājumu (skat. mērķa rādītāju izpildi 4. pielikumā), jo dēļ zemas gaisa temperatūras ziemas mēnešos un avārijas traucējumiem siltumapgādē bija nepieciešams apkurei izmantot arī elektroierīces.
Šī virziena mērķu īstenošanas raksturojošo rādītāju skaitliskais progress atspoguļots 4.pielikumā.

	4.5. [bookmark: _Toc237427714]Progress snieguma virzienā “Digitālie uzlabojumi iestādes procesos un grāmatvedības funkciju optimizācija” 


Pārskata periodā ir nodrošinātas Microsoft izstrādātā MI palīga Copilot licences visiem EM resora darbiniekiem, kuriem tas ir nepieciešams. Copilot palīdz lietotājiem veikt dažādus uzdevumus, sākot no informācijas meklēšanas un dokumentu sagatavošanas līdz radošiem projektiem un datu analīzei. Tā galvenās iespējas ir integrācija ar Microsoft 365, kur Copilot darbojas tādās programmās kā Word, Excel, PowerPoint, Outlook un Teams, kur tas var ģenerēt tekstus un kopsavilkumus, analizēt datus un veidot tabulas, prezentācijas un attēlus, sagatavot e-pastus un sapulču pierakstu.
2025. gadā EM īstenoja Microsoft Copilot ieviešanas un lietotāju kompetenču paaugstināšanas pasākumus. Darbiniekiem ar Copilot licencēm tika organizētas trīs apmācību sesijas februārī, makrtā un aprīlī, kā arī visam resoram tika nodrošināta iespēja piedalīties Microsoft organizētajās publiskā sektora Copilot Chat apmācībās. Paralēli Microsoft organizētās Copilot apmācības tika nodrošinātas arī IT speciālistiem un vadītājiem. Apmācību rezultātā dalībnieki apguva Copilot Chat izmantošanas principus, drošu darbu ar mākslīgo intelektu, dokumentu sagatavošanas automatizāciju, atskaišu sagatavošanu, komunikācijas uzlabošanu un atbalstu datu analīzes veikšanai.
Nodrošinot EM resora nodarbināto digitālo darba vietu atbilstību mūsdienu prasībām, 2025. gadā tika iegādāta un nomainīta daļa portatīvo datoru, kas bija vecāki par 5 gadiem, paaugstinot ekspluatācijā izmantotās datortehnikas atbilstības rādītāju līdz 80%. Vienlaikus, gatavojoties 2026. gadā plānotajai EM un padotības iestāžu pārcelšanai uz jaunajām telpām Talejas ielā 1, Rīgā tika iegādāti un nomainīti Wi-Fi piekļuves punkti un komutatori pret modernākiem risinājumiem, sasniedzot izveidotās vadu un bezvadu tīkla infrastruktūras rādītāju 85% apmērā.
Savukārt dokumentu vadības sistēmā Namejs 2025. gadā papildu moduļus "Līgumi" un "Iepirkumu lietas" ir ieviesusi un produkcijas vidē veiksmīgi lieto LIAA darbinieki. EM līmenī moduļu ieviešana plānota 2026. gadā, jo DVS audits identificēja nepieciešamību vispirms pilnveidot un formalizēt attiecīgos biznesa procesus.
IT risinājumu proaktīvas monitoringa sistēmu ieviešanā 2025. gadā progress netika sasniegts, jo tika paredzēta EM un atsevišķu padotības iestāžu pāreja uz jaunajām telpām Talejas ielā 1, Rīgā. Tāpēc papildu monitoringa sistēmas plānots ieviest pēc pārcelšanās 2026.gadā. Tāpat Datu analīzes rīka funkcionalitātes pilnveide 2025. gadā netika veikta un tiks turpināta pēc risinājuma migrācijas uz LVRTC datu centru 2026. gadā.
Šī virziena mērķa īstenošanas raksturojošo rādītāju skaitliskais progress atspoguļots 5.pielikumā.
	4.7. [bookmark: _Toc237427715]Pārskats par ministrijas izmantotajiem finanšu resursiem

	


1.attēls. EM faktiskie izdevumi 2024 un 2025. gadā pēc naudas plūsmas uzskaites, milj. euro

[image: ]
Avots: EM dati
	EM resora budžeta naudas plūsmas izdevumi 2025. gada 12 mēnešos salīdzinot ar iepriekšējo gadu ir samazinājušies par 117,2 milj. euro vai 27,7%. Salīdzinot ar iepriekšējo gadu izdevumi EM pamatfunkciju īstenošanai pārskata periodā ir samazinājušies par 119,4 milj. euro (skat. 1.attēlu), kas saistīts, galvenokārt, ar iepriekšējos gados paredzēto energoresursu cenu pieauguma kompensējošo pasākumu īstenošanu un to būtisku samazināšanu 2025.gadā. Savukārt, ES politiku instrumentu un ārvalstu finanšu palīdzības finansēto projektu un pasākumu īstenošanas izdevumi 2025. gadā salīdzinājumā ar 2024. gadu būtiski nav mainījušies, tie palielinājušies vien par 2,2 milj. euro, lielākoties saistībā ar ANM un DP 2027 projektos īstenojamo aktivitāšu palielināšanos.


Detalizētāka informācija par EM valsts budžeta finansējuma sadalījuma izmaiņām pa izdevumu veidiem atspoguļota 1. tabulā.
[bookmark: _Toc206752135][bookmark: _Toc207283763][bookmark: _Toc207637111]1.tabula. EM valsts budžeta finansējums un tā izlietojums 2024. un 2025. gadā, euro
	Nr.
p.k.
	Finansiālie rādītāji
	2024. gadā 
(faktiskā izpilde)
	2025.gadā

	
	
	
	apstiprināts
	faktiskā izpilde

	1.
	Finanšu resursi izdevumu segšanai (kopā)
	424 391 966
	324 138 903
	307 184 039

	1.1.
	dotācijas no vispārējiem ieņēmumiem
	371 405 348
	318 249 866
	300 487 173

	1.2.
	maksas pakalpojumi un citi pašu ieņēmumi
	3 094 235
	1 834 287
	2 712 446

	1.3.
	ārvalstu finanšu palīdzība
	168 387
	3 692 527
	3 644 855

	1.4.
	transferti
	49 723 997
	362 223
	339 566

	2.
	Izdevumi (kopā)
	423 239 824
	328 593 375
	306 007 272

	2.1.
	uzturēšanas izdevumi (kopā)
	414 765 381
	319 219 197
	298 066 809

	2.1.1.
	kārtējie izdevumi
	73 549 332
	85 921 329
	74 828 763

	2.1.2.
	subsīdijas, dotācijas un sociālie pabalsti
	328 118 589
	217 519 028
	210 589 878

	2.1.3.
	kārtējie maksājumi Eiropas Kopienas budžetā un starptautiskā sadarbība
	479 824
	2 283 466
	384 163.11

	2.1.4.
	transferti
	12 617 637
	13 495 374
	12 264 004

	2.2.
	izdevumi kapitālieguldījumiem
	8 474 443
	9 374 178
	7 940 463


Avots: EM dati 
Būtiskās izmaiņas EM pamatfunkciju īstenošanai pārskata periodā bija vērstas uz atbalsta samazināšanu Tautsaimniecības noturības un enerģētiskas neatkarības budžeta programmās. Vislielākais finansējuma samazinājums bija saistīts ar iepriekšējā gadā veikto kompensāciju izmaksu SIA “Enerģijas Publiskais tirgotājs”, nodrošinot atbalstu aizsargātajiem lietotājiem, kā arī AS “Sadales tīkls” par elektroenerģijas sistēmas pakalpojuma maksas samazinājumu par jaudas uzturēšanu. Samazinājums kopā veidoja 99,4 milj.euro. 
Mainot rezervju veidošanas modeli un pārtraucot naftas produktu rezervju pakalpojuma iepirkumu arī naftas produktu rezervju uzturēšanas izdevumi 2025.gadā vairs netika paredzēti (pret 2024.gada izdevumiem 9,4 milj. euro apmērā). 
2025.gadā reorganizācijas rezultātā par 0,9 milj.euro samazinājās arī finansējums Būvniecības valsts kontroles birojam, uzdodot no 2025.gada 1.februāra Enerģētikas un vides aģentūrai pildīt valsts pārvaldes uzdevumus enerģētikas politikas administrēšanas jomā. Par 17,6 milj.euro samazinājās izdevumi arī Valsts atbalsta budžeta programmām, mazinoties iepriekšējā periodā sniegtam atbalstam.
Savukārt, salīdzinot ar iepriekšējo gadu, EM budžetā par 2,8 milj. euro palielinājās subsīdiju un dotāciju apjoms vērsts uz ārvalstu filmu uzņemšanu Latvijā līdzfinansējuma programmas ietvaros. Izdevumu palielinājums 1,9 milj.euro apmērā izveidojies, īstenojot vairākus eksporta veicināšanas un investīciju piesaistes pasākumus, kā arī un mārketinga kampaņas Tūrisma politikas ieviešanas programmā.
Izdevumu pieaugums par 1,8 milj.euro pret iepriekšējā gada izpildi tika nodrošināts 2025.gadā īstenotajiem pasākumiem starptautiskā izstāde “EXPO 2025 Osaka”, kas norisinājās 13.04.-13.10.2025., t.sk. Baltijas paviljona uzbūvei un ierīkošanai, kā arī kopstendu un tirdzniecības misijas organizēšanai ar Latvijas uzņēmēju piedalīšanos.



2026. gada prioritāri plānotie darbi EM būs saistīti ar finanšu pieejamības nodrošināšanu jaunajam struktūrfondu programperiodam 2028. – 2034.gadam, investīciju un eksporta veicināšanai, birokrātijas un arī dzīves dārdzības mazināšanai. Paredzēts turpināt darbu mājokļu pieejamībai un reģionu izaugsmei, cilvēkkapitāla un MI attīstībai, enerģētiskās neatkarības un energoefektivitātes uzlabošanas sekmēšanai. Atbilstoši aktuālākajai situācijai un vadoties no ģeopolitiskās situācijas apstākļiem, būtiski būs pievērst uzmanību arī ārējām ekonomiskām attiecībām.5. [bookmark: _Toc78790586][bookmark: _Toc78874285][bookmark: _Toc179877544][bookmark: _Toc237427716]2026. gadā galvenie plānotie pasākumi un EM prioritātes

ES fondu atbalsta virzieni 2028.-2034.gadam:
2026. gadā EM sadarbībā ar Finanšu ministriju, citām nozaru ministrijām un sociālajiem partneriem iesaistīsies jaunā ES fondu plānošanas perioda 2028.–2034. gadam sagatavošanā, definējot Latvijas investīciju un reformu prioritātes uzņēmējdarbības, inovāciju, produktivitātes, digitalizācijas, enerģētikas, mājokļu, eksporta konkurētspējas un reģionālās attīstības jomās, kā arī izstrādājot priekšlikumus par turpmākajiem atbalsta virzieniem un investīciju instrumentiem. Vienlaikus tiks gatavoti nozaru politikas plānošanas dokumenti (piemērām, Rīcības virzieni nacionālajā industriālajā politikā 2028.-2034.gadam) un priekšlikumi Valsts un reģionu partnerības plānam 2028.–2034. gadam, veiktas diskusijas par Eiropas Komisijas regulu priekšlikumiem, noteiktas investīciju prioritātes un reformu vajadzības, kā arī nodrošināta Latvijas pozīcijas sagatavošana sarunām par nākamo ES daudzgadu budžetu. Paralēli tiks vērtēta 2021.–2027. gada ES fondu perioda ieviešanas pieredze un rezultāti, lai nodrošinātu uz pierādījumiem balstītu un valsts attīstības vajadzībām atbilstošu ES fondu atbalsta arhitektūru nākamajā plānošanas periodā.
EM ir iezīmējusi šādus prioritāros investīciju virzienus: aizsardzības industrija, produktivitāte un eksports, enerģētika un elektrifikācija, inovācijas un pētniecība, cilvēkkapitāls un reģioni un mājokļi. Plānots, ka 2026. gada beigās būs zināma katras ministrijas aploksne tālākai investīciju plānošanai. Paralēli EM rīko sanāksmes ar dažādiem sociālajiem partneriem, biedrībām un plānošanas reģioniem, lai noskaidrotu nepieciešamību pēc konkrētām investīcijām/projektiem. 
Uzņēmējdarbības un investīciju veicināšanas jomā: 
2026.gadā plānots turpināt lielo investīciju projektu problēmjautājumu izskatīšanu starpinstitucionālā līmenī, izmantojot Lielo un stratēģiski nozīmīgo investīciju projektu koordinācijas padomes formātu. Kopumā paredzēts pieņemt lēmumus un izvērtēt projektu progresu par investīcijām vismaz 4 milj.euro kopējā vērtībā.
EM kopš 2025. gada beigām iesaistījās Norvēģijas finanšu instrumenta 2021.–2028. gada perioda programmas “Zaļā uzņēmējdarbība un inovācijas” koncepcijas izstrādē, ko plānots apstiprināt 2026.gada sākumā. EM atbalsta sniegšanai izstrādās atlases nolikumus par 29,97 milj. euro, paredzot 4 projekta atlases (1. atlase: jaunuzņēmumiem un uzņēmējām sievietēm, 2. atlase: produktu komercalizācijai, 3. atlase: produktu mērogošanai, 4. atlase: Liepājas SEZ sanācijai).
EM 2026. gadā plāno projektu uzsaukumu atbalstam investīciju projektiem rūpniecisko spēju uzlabošanai. Programmas īstenošanai tiks nodrošināts finansējums 70 milj. euro apmērā. Atbalsts paredzēts militārā vai divējāda lietojuma produktu projektiem (kā aizdevumi ar kapitāla atlaidi līdz 20 milj. euro un garantijas ar kapitāla atlaidi līdz 25 milj. euro). Savukārt slēgtās kārtas uzsaukuma ietvaros paredzēts grants stratēģiskas nozīmes projekta attīstībai (ap 35 milj. euro). 
2026.gadā plānots ieviest ALTUM kapitāla fondu izaugsmei un aizsardzībai, kas paredzēts kā pašu kapitāla ieguldījumu fonds ar mērķi veicināt Latvijas kapitāla tirgus attīstību, palielināt institucionālo investoru, tostarp pensiju fondu, ieguldījumus Latvijas ekonomikā un nodrošināt kapitāla pieejamību uzņēmumu izaugsmei un stratēģiski nozīmīgu projektu īstenošanai. Fonds plānots vismaz 120 milj. euro apmērā. 2026. gada otrajā pusē plānots turpināt saskaņošanu ar Eiropas Komisiju un virzīt nepieciešamos lēmumus fonda izveidei MK.
Tiks turpināta 2025. gadā iesākto grozījumu īstenošana Tūrisma likumā un tam pakārtotos MK noteikumos administratīvā sloga mazināšanai, tostarp atceļot ceturkšņa pārskatus PTAC, kā arī nodrošināt ES Direktīvas 2015/2302 ieviešanu un, sadarbībā ar LIAA un pašvaldībām sekmēt tūrisma nozares ilgtspēju un eksportu.
Dzīves dārdzības, administratīvā sloga un birokrātijas mazināšanas, kā arī iekšējā tirgus konkurētspējas veicināšana jomā 
2026.gadā tiks īstenotas Rīcības plānā tirdzniecības nozares atbalstam paredzētas aktivitātes, pārskatot spēkā esošās prasības un vienkāršojot regulējumu, kā arī vērtējot iespējas sniegt mērķētu atbalstu mazajiem tirgotājiem reģionos. 
EM turpinās darbības vērstas uz administratīvā sloga un birokrātijas mazināšanu, optimizējot valsts pārvaldes funkcijas un resursus, samazinot datu un atskaišu sniegšanas slogu uzņēmumiem, īstenojot CSP datu pārvaldības reformu, pilnveidojot konkurences uzraudzības procedūras un to digitalizāciju, kā arī turpinot vienkāršot regulējumu būvniecības, nekustamo īpašumu attīstīšanas un uzņēmējdarbības jomās, lai uzlabotu pakalpojumu pieejamību, samazinātu administratīvās izmaksas un veicinātu uzņēmējdarbības konkurētspēju.
2026. gadā tiek plānots darbs pie Ekodizaina regulas un no tās izrietošo sekundāro tiesību aktu ieviešanas. Līdz ar to plānots pārskatīt regulējumu, lai nodrošinātu Ekodizaina regulas prasību izpildi.
Tāpat tiek plānots Rīgā organizēt Savienības valstu sadarbības tīkla (SOLVIT) 61. semināru, palīdzot privātpersonām un uzņēmumiem bez maksas risināt pārrobežu problēmas, kuras radušās, ja kādas ES vai EEZ dalībvalsts iestāde ir nepareizi piemērojusi ES tiesību normas. Semināra mērķis ir stiprināt sadarbību ar valsts pārvaldes iestādēm pārrobežu problēmu risināšanā un pilnveidot SOLVIT centru darbinieku zināšanas un praktiskas iemaņas.
Būvniecības un mājokļu politikas attīstības jomā 
2026. gadā viens no būtiskākajiem darbiem būs Eiropas Parlamenta un Padomes Direktīvas 2024/1275 par ēku energosniegumu prasību pārņemšana Latvijas tiesību aktos. Tas ietver nepieciešamo grozījumu izstrādi ēku energosniegumu regulējošajos normatīvajos aktos, būvnormatīvos un citos saistītajos tiesību aktos.
Vienlaikus nozīmīgs darbs paredzēts pie Nacionālā ēku renovācijas plāna izstrādes, nosakot mērķētu rīcībpolitiku un pasākumus Latvijas dzīvojamo un nedzīvojamo ēku fonda renovācijai, lai līdz 2050. gadam esošo ēku fondu pārveidotu par augsti energoefektīvu un bezemisiju ēku fondu.
Plānots turpināt arī Vienotā būvniecības procesa pilnveidi, īstenojot tā otro kārtu un attiecinot vienotā būves reģistrācijas procesu uz visiem būvniecības gadījumiem neatkarīgi no zemes īpašuma piederības. Ieviešot vienotā būves reģistrācijas procesa otro kārtu, Būvniecības informācijas sistēmā paredzēts izstrādāt jaunu funkcionalitāti, kas daudzdzīvokļu dzīvojamās mājas būvniecības ieceres ierosinātājam nodrošinās iespēju vienlaikus ierosināt arī ēkas sadali dzīvokļa īpašumos un to ierakstīšanu zemesgrāmatā, izdarot atzīmi Būvniecības informācijas sistēmā.
Nozīmīgs darbs paredzēts pie grozījumu veikšanas Būvniecības likumā, lai veicinātu būvniecības procesa īstenošanu “nulles ciklā”. Atļaujot paralēli veikt būvdarbus pirmajos posmos un turpinot detalizētu projektēšanu, būtiski saīsināsies laiks no investīciju lēmuma pieņemšanas līdz objekta nodošanai ekspluatācijā. Likumprojekts tiešā veidā ietekmēs Latvijas uzņēmējdarbības vidi, būvniecības nozares efektivitāti un sabiedrības intereses attiecībā uz drošu un plānveidīgu pilsētvides attīstību.
2026.gadā EM turpinās pilnveidot mājokļu politikas regulējumu, īpašu uzmanību pievēršot dzīvojamo māju pārvaldīšanas jautājumiem un atbalsta pasākumiem iedzīvotāju mājokļu vajadzību risināšanai. Vienlaikus ministrija turpinās īstenot esošās atbalsta programmas zemas īres maksas mājokļu būvniecībai, sociālo mājokļu atjaunošanai un jaunu sociālo mājokļu izveidei, kā arī mājokļu garantiju un subsīdijas „Balsts” programmas.
Enerģētiskās neatkarības veicināšana un drošības stiprināšanas jomā 
Ņemot vērā lielo pieprasījumu pēc daudzdzīvokļu ēku energoefektivitātes uzlabošanas pasākumiem, EM plānots izstrādāt jaunu finanšu instrumentu, kas nodrošinās atbalsta sniegšanu energoefektivitātes paaugstināšanas pasākumu īstenošanai daudzdzīvokļu dzīvojamās mājās ilgtermiņā, lai minimizētu pārrāvumu starp ES fondu plānošanas periodiem. EM mērķis ir izveidot tādu atbalsta sniegšanas modeli, ar kuru ierobežota finansējuma resursu ietvaros sniegt atbalstu pēc iespējas plašākam klientu lokam, un kas būtu pieejams arī laikā, kad ES fondu finansējums nav pieejams.
Papildinot atbalsta pasākumus mājokļu pieejamības veicināšanai, plānots ieviest Sociāla klimata plāna mērķus, izstrādājot atbalsta programmu daudzdzīvokļu ēku atjaunošanai, kas vērsta tieši uz sociāli mazaizsargāto mājsaimniecību atbalstu. EM mērķis būtu ieviest mazaizsargāto mājsaimniecību atbalsta programmu daudzdzīvokļu ēku atjaunošanai Latvijas Sociālā klimata fonda plāna 2026.–2032. gadam ietvarā (127 milj. euro apmērā).
ES kohēzijas politikas 2021.–2027. gadam ietvaros turpināsies atbalsta sniegšana energoefektivitātes paaugstināšanas pasākumu īstenošanai daudzdzīvokļu dzīvojamās mājās 173 milj. euro apmērā, valsts ēku (publisko ēku, kultūras un izglītības ēku) energoefektivitātes paaugstināšanas programmās par ES fondu finansējumu 135,5 milj. euro apmērā, kā arī uzņēmējdarbības zaļināšanai, AER izmantošanai un energoefektivitātes paaugstināšanai, nodrošinot ES fondu finansējuma pieejamību 49,3 milj. euro apmērā.
Cilvēkkapitāla attīstība un mākslīgais intelekta attīstības jomā 
2026.gadā cilvēkkapitāla attīstības jomā plānots izstrādāt Cilvēkkapitāla attīstības stratēģijas 2028.–2034.gadam ietvaru, saskaņojot to ar sadarbības partneriem. Vienlaikus pilnveidojot darba tirgum nepieciešamo prasmju definēšanas metodiku un izveidojot vienotu monitoringa ietvaru sadarbībā ar sociālajiem partneriem un darba devējiem. Plānots īstenot pilotprojektu par izglītības programmu pielāgošanu investoru vajadzībām, kā arī sagatavot grozījumus MK 2024.gada 10.decembra instrukcijā Nr.5 “Kārtība, kādā īsteno atbalsta pasākumus nozaru vajadzībās balstītai darba devēju darbinieku profesionālajai pilnveide“. Plānots arī izstrādāt informatīvo ziņojumu par kvalificēta ārvalstu darbaspēka piesaisti.
Ārējo ekonomisko attiecību stiprināšanas jomā: 
2026. gadā EM turpinās aktīvi attīstīt divpusējo ekonomisko sadarbību ar ārvalstīm, īpašu uzmanību pievēršot investīciju piesaistei, eksporta un tirdzniecības iespēju paplašināšanai, inovāciju attīstībai, kā arī aizsardzības un militārās industrijas sadarbības stiprināšanai. Īpaša uzmanība tiks pievērsta sadarbībai ar tādām stratēģiski nozīmīgām valstīm kā Amerikas Savienotās Valstis, Vācija, Igaunija, Lietuva, Zviedrija, Polija, Ukraina. Tāpat, lai veicinātu ekonomisko dialogu un identificētu jaunas sadarbības iespējas, tiks turpināts darbs pie starpvaldību komisiju sēžu organizēšanas un norises ar vairākām partnervalstīm, tostarp Ukrainu, Uzbekistānu un Azerbaidžānu. 
Ekonomiskās situācijas novērtēšanas jomā: 
2026.gadā tiek paredzēts izstrādāt “Latvijas ekonomikas izaugsmes stratēģiju - prioritātes 2027.-2028.gadam” ar mērķi turpināt diskusijas un publiskās debates, t.sk. Saeimā. Ziņojums nodrošinās bāzes informāciju diskusijai par ekonomikas izaugsmei prioritāri īstenojamiem pasākumiem. Turklāt tiks veikta Darba tirgus vidēja un ilgtermiņa prognožu aktualizēšana un atbilstošā informatīvā ziņojuma izstrāde ar mērķi informēt sabiedrību par aktuālajām prognozēm attiecībā uz darbaspēka pietiekamību un veicinātu darbaspēka piedāvājuma atbilstību tautsaimniecības pieprasījumam.

1. [bookmark: _Pielikums._EM_plānošanas][bookmark: _Pielikums._EM_aktuālo][bookmark: _Toc520374382][bookmark: _Toc237427717][bookmark: _EM_darbības_virziena]Pielikums. Snieguma virziena Politikas izstrādes kvalitātes celšana, pasaules līmenī politikas analīzes, monitoringa un ekspertīzes īstenošana mērķu īstenošana 
	[bookmark: _Hlk203394104][bookmark: _Hlk205296152]Snieguma virziena mērķi/ 
Rezultāts
	Atbildīgā struktūrvienība
	Snieguma rādītāji
	2022. gada fakts
	2023. gada fakts
	2024. gada fakts
	2025.
gada fakts
	2026. gada plāns
	Izmaiņas

	
	1.1. Efektivizēt politikas un regulējuma izstrādes procesu 

	1.1.1. Tiesību aktu un politikas plānošanas dokumentu projekti tiek izstrādāti paredzētā termiņā
	Visi politikas departamenti, Analītikas dienests
	1.1.1.1. Paredzētajā termiņā izstrādāti tiesību aktu un politikas plānošanas dokumentu projekti (projektu īpatsvars %)
	31
	30
	37
	43
	60
	

	
	1.2. Stiprināt politikas izstrādes kapacitāti 

	1.2.1. Eksperti (politikas plānotāji, tiesību aktu autori) ir paaugstinājuši kompetences datu ieguves un analīzes jomā
	Personāla vadības nodaļa
	1.2.1.1. Eksperti, kuri izgājuši kompetences paaugstināšanas apmācības datu ieguves un analīzes jomā (ekspertu īpatsvars % no kopēja ekspertu skaita)
	-
	34
	41
	43
	80
	

	
	1.3. Pilnveidot datu ieguves un analīzes mehānismus 

	1.3.1. Nodrošināta nozaru statistika politikas plānošanai
	Analītikas dienests sadarbībā politikas departamentiem un CSP
	1.3.1.1. Nodrošināta nozaru statistika politikas plānošanai (skaits)
	-
	1
	1
	1[footnoteRef:8] [8:  Nodrošināta Oficiālās statistikas programmas 2025.-2027. gadam noteiktā statistika un informācijas pieejamība atvērto datu portālā. Publicēta aktuālā statistiskā informācija Oficiālās statistikas portālā (stat.gov.lv). MK 2025. gada 16. decembrī apstiprināta Oficiālās statistikas programmas 2026.-2028. gadam.] 

	1
	


Avots: EM darbības stratēģija 2023.-2029. gadam, dati par 2025. gadu novērtēti 2026. gada jūnija mēnesī. 




2. [bookmark: _Pielikums._EM_darbības][bookmark: _Toc520374383][bookmark: _Toc237427718]Pielikums. Snieguma virziena Atbilstošs finansējums pārmaiņu ieviešanai mērķu īstenošana
	Snieguma virziena mērķi / 
Rezultāts 
	Atbildīgā struktūrvienība
	Snieguma rādītāji
	2022. gada fakts
	2023. gada fakts
	2024. gada fakts
	2025. gada fakts
	2026. gada plāns
	Izmaiņas

	
	2.1. Veikt finanšu diagnostiku, lai nodrošinātu finanšu resursu pieejamību atbilstoši resora vajadzībām

	2.1.1. Sadarbībā ar EM valsts sekretāra vietniekiem, politikas departamentiem un PI izvērtētās iespējas piesaistīt papildu ārējo finansējumu
	Stratēģiskās un finanšu vadības departaments sadarbībā ar politikas departamentiem un padotības iestādēm
	2.1.1.1. Izvērtējumi par papildu finansējuma piesaisti (skaits)
	-
	1
	1
	1[footnoteRef:9] [9:  Finansējuma piesaiste vairākiem ERAF fonda specifiskiem atbalsta mērķiem un ANM investīcijām/projektiem.] 

	1
	

	2.1.2. Efektīvizēti finanšu resursu vadības procesi
	Stratēģiskās un finanšu vadības departaments (turpmāk – SFVD)
	2.1.2.1. Visi EM gadskārtējā budžeta plānošanas dokumenti iesniegti FM laicīgi (izpildes %)
	100
	100
	100
	100
	100
	

	
	
	2.1.2.2. EM vadība nodrošināta ar informāciju lēmumu pieņemšanas procesam par gadskārtējā budžeta izpildi (budžeta izpildes atskaišu skaits gadā)
	4
	4
	4
	4
	4
	

	2.1.3. Atbilstoši prioritārajam vajadzībām sagatavoti un kvalitatīvi aprakstīti prioritārie pasākumi
	Politikas departamenti sadarbībā ar SFVD un EM padotības iestādēm
	2.1.3.1. Ik gadu aktualizēts EM prioritāro pasākumu saraksts (skaits)
	-
	1
	1
	-[footnoteRef:10] [10:  2025. gada jūnijā MK pieņēma lēmumu, ka priekšlikumi par prioritārajiem pasākumiem nav jāiesniedz, koncentrējoties uz izdevumu pārskatīšanu un fiskālās situācijas stabilizēšanu (MK 26.06.2025. rīkojuma Nr.377 redakcija).] 

	1
	

	
	2.2. Nodrošināta elastīgā finanšu sistēmas darbība

	2.2.1. Veikta proaktīva rīcība, sagatavojot priekšlikumus budžeta plānošanas procesu pilnveidošanai[footnoteRef:11] [11:  BP “fleksibilitātes” nodrošināšanas, SAP portāla iespēju paplašināšanas vai “mazo grozījumu” prakses vienkāršošanas jomās] 

	SFVD
	2.2.1.1. Iniciējošās konsultācijas vai priekšlikumi FM izstrādāto MK noteikumu pārskatīšanai (skaits)
	-
	1
	2
	2*
	1
	

	
	2.3. Paaugstināt finanšu pratību, ieskaitot labas prakses pārņemšanu un procesu digitalizāciju

	2.3.1. Paaugstināts SFVD darbinieku pratības līmenis finanšu jautājumu jomā
	SFVD
	2.3.1.1. Ik gadu apmācītie darbinieki (skaits)
	-
	2
	3
	2
	2
	

	2.3.2. Nodrošinātas SFVD konsultācijas EM darbiniekiem par budžeta veidošanas principiem un procesu, kā arī finanšu resursu izmantošanas labo praksi
	SFVD
	2.3.2.1. Ik gadu īstenotie pasākumi (skaits)
	-
	1
	1
	1
	1
	

	2.3.3. Digitalizēti procesi finanšu vadības un grāmatvedības jomā[footnoteRef:12] [12:  t.sk. valsts finanšu vadībā, finanšu analīzes veikšanā, finanšu plānošanas un prognozēšanas rīka pilnveidošanā, e-rēķinu ieviešanā] 

	Informācijas tehnoloģiju departaments, sadarbībā ar SFVD
	2.3.3.1. (5.4.1.1.) Digitalizētie procesi (skaits)
	-
	1
	1
	2**
	1
	


Avots: EM darbības stratēģija 2023.-2029. gadam, dati par 2025. gadu novērtēti 2026. gada jūlija mēnesī. 
* Konsultācijas ar Valsts kases darba grupu attiecībā uz VBIA pilnveidi un datu korektu atspoguļošanu Resora/iestādes līmeņa budžeta plānošanas funkcionalitātē.
** Sadarbībā ar Valsts kasi tika digitalizēti: Valsts budžeta izpildes analīze un Resora/iestādes līmeņa budžeta plānošanas procesi.



3. [bookmark: _Pielikums._EM_darbības_1][bookmark: _Pielikums._Snieguma_virziena][bookmark: _Toc520374384][bookmark: _Toc237427719]Pielikums. Snieguma virziena Kvalificēti, ministrijas mērķiem atbilstoši cilvēkresursi mērķu īstenošana 
	Snieguma virziena mērķi /
Rezultāts
	Atbildīgā struktūrvienība
	Snieguma rādītāji
	2022. gada fakts
	2023. gada fakts
	2024. gada fakts
	2025. gada fakts
	2026. gada plāns
	Izmaiņas

	
	3.1. Veicināt darbinieku apmācību un attīstību

	3.1.1. Veicināta darbinieku karjeras izaugsmes (iekšējā darbinieku rotācija, t.sk., horizontālā)
	Personāla vadības nodaļa
	3.1.1.1. Darbinieku mainības līmenis procentos, uzteikuma skaists pret darbinieku skaitu (rādītājs piemērojams gadījumā, ja tiks piešķirti nepieciešamie papildu finanšu līdzekļi)
	20
	16
	19
	17
	15
	

	3.1.2. Paaugstināta darbinieku iesaiste līdzdalības attīstības pasākumos un apmācībās (kursi, semināri, lekcijas, pieredzes apmaiņa, labās prakses pārņemšana, t.sk., pašmācība, pašizglītošanās). Darbinieku  iniciatīva, iesaiste lēmumu pieņemšanā un atbildība par rezultātu, dalība saliedēšanas pasākumos
	Personāla vadības nodaļa sadarbībā ar visām struktūrvienībām un Darbinieku padomi
	3.1.2.1. Darbinieku iemaņu pilnveidei nodrošinātais laiks 
(% no kopēja darba laika)
	-
	5
	5
	5
	10
	

	
	
	3.1.2.2. Nodarbinātie, kuriem kompetences ir novērtētas augstā līmenī (% no kopējā darbinieku skaita)
	-
	64
	78
	83
	70
	

	
	
	3.1.2.3. Nodarbināto dalība saliedēšanas pasākumos 
(% no kopējā darbinieku skaita)
	-
	36
	35
	39
	60
	

	3.1.3. Paaugstināta darba produktivitāte, ieviešot vienotus principus nodarbināto ievadīšanai darbā (metorings) un motivējošo darba organizāciju 
	Personāla vadības nodaļa sadarbībā ar EM vadību, visām struktūrvienībām un Darbinieku padomi
	3.1.3.1. Augsts jaunu darbinieku/ mentoru novērtējums pēc pārbaudes laika (% no kopējā jauno darbinieku/mentoru skaita)
	-
	-
	50
	62
	80
	

	
	3.2. Pilnveidots atalgojums un darbinieku materiālā motivācija

	3.2.1. Atlīdzība atbilstoši darba sniegumam, regulāra atalgojuma kritēriju pārskate
	Personāla vadības nodaļa 
	3.2.1.1. Identificēti precīzi/ saprotami atalgojuma kritēriji (skaits)
	≤3
	5
	5
	5
	≤7
	

	
	
	3.2.1.2. Papildu kritēriju izstrāde papildu atlīdzībai augstam darba sniegumam (papildu kritēriju skaits)
	-
	2
	2
	-
	-
	

	3.2.2. Sasniegts konkurētspējīgs atalgojums starp valsts pārvaldes iestādēm un privāto sektoru[footnoteRef:13] [13:  Gadījumā, ja tiks piešķirti nepieciešamie papildu finanšu līdzekļi ] 

	Personāla vadības nodaļa, 
SFVD
	3.2.2.1. Nodarbināto gada bāzes mēnešalgas palielināšana virs noteiktās indeksācijas (piemērojams, ja tiks piešķirti nepieciešamie papildu finanšu līdzekļi)
	-
	1
	1
	-[footnoteRef:14] [14: Nodarbināto gada bāzes mēnešalgas palielināšana virs noteiktās indeksācijas nav bijusi piemērojama, jo šim mērķim nav piešķirti papildu finanšu līdzekļi. Vienlaikus EM ir nodrošinājusi MK 2023. gada 26. septembra protokollēmumā Nr. 47 noteiktā prasību līmeņa ievērošanu, saskaņā ar kuru 2025. gadā nodarbināto atlīdzībai ir jābūt vismaz 70,19 % no mēnešalgu skalas viduspunkta.] 

	1
	

	
	3.3. Atbilstība organizācijas vērtībām un kultūrai

	3.3.1. Attīstīts ministrijas kā Laba darba devēja tēls (uz EM vērtībām orientēta darbinieku atlase, augsi profesionālu pretendentu pieteikšanās darbam ministrijā) 
	Personāla vadības nodaļa
	3.3.1.1. Uz ministrijas vērtībām orientēta darbinieku atlase (īpatsvara %)
	-
	65
	65
	69
	100
	

	3.3.2. Veicināta laba pārvaldība un sabiedrības uzticēšanās, t.sk., ministrijas vērtību uzturēšana darba procesos
	Personāla vadības nodaļa sadarbībā ar Darbinieku padomi
	3.3.2.1. Darbinieku apmierinātība (respondentu %)
	-
	64
	67
	-14
	75
	-

	
	
	3.3.2.2. Ārējo klientu/ sadarbības partneru apmierinātība (respondentu %)
	-
	67
	-
	- [footnoteRef:15] [15:  Darbinieku un ārējo klientu/ sadarbības partneru apmierinātība netika vērtēta ] 

	75
	-


Avots: EM darbības stratēģija 2023.-2029. gadam, dati par 2025. gadu novērtēti 2026. gada jūlija mēnesī. 
4. [bookmark: _Pielikums._EM_darbības_2][bookmark: _Toc520374385][bookmark: _Toc237427720]Pielikums. Snieguma virziena Labvēlīga un motivējoša vide darbiniekiem mērķu īstenošana 
	Snieguma virziena mērķi /
Rezultāts 
	Atbildīgā struktūrvienība
	Snieguma rādītāji
	2022. gada fakts
	2023. gada fakts
	2024. gada fakts
	2025. gada fakts
	2026. gada plāns
	Izmaiņas

	
	4.1. Efektīvi izmantot biroja telpas

	4.1.1. Optimizēti ēkas apsaimniekošanas izdevumi
	Administratīvā nodaļa
	4.1.1.1. Samazināta darbinieku izvietojumam nepieciešamā platība (platības samazinājuma % pret 2022. gadu uz vienu darbinieku)
	-
	-
	-
	-
	60
(2029)
	- 

	
	4.2. Paaugstināt energoefektivitāti izmantojamai ēkai un iekārtām

	4.2.1. Samazināts energoresursu patēriņa apjoms
	Administratīvā nodaļa
	4.2.1.1. Samazināts siltumenerģijas patēriņa apjoms kWh 
(% pret 2019. gadu)
	-
	30,01
	25,11
	21,1
	20
	

	
	
	4.2.1.2. Samazināts iepirktais elektroenerģijas apjoms kWh 
(% pret 2019. gadu)
	-
	13,61
	11,47
	2,7
	20
	

	
	4.3. Nodrošināt auto un cita transporta veidu ērtu izvietošanu

	4.3.1.Nodrošināta iespēja transportlīdzekļu novietošanai
	Administratīvā nodaļa
	4.3.1.1. Velo transporta novietošanas vietas (skaits)
	30
	30
	30
	30
	40
	

	
	
	4.3.1.2. Auto transporta novietošanas vietas (skaits)
	15
	15
	15
	15
	15
	

	
	4.4. Veikt mūsdienīga biroja telpu iekārtojumu

	4.4.1. Izveidotas modernizētas darba vietas 
	Administratīvā nodaļa
	4.4.1.1. Telpu labiekārtošana 
(telpu skaits gadā)
	-
	11
	7
	2
	5
	

	
	
	4.4.1.2. Darba vietu ergonomiska aprīkojuma nodrošināšana 
(darba vietu skaits ik gadu) 
	10
	15
	23
	1
	10
	


Avots: EM darbības stratēģija 2023.-2029. gadam, dati par 2025. gadu novērtēti 2026. gada jūlija mēnesī. 



5. [bookmark: _Pielikums._EM_darbības_3][bookmark: _Toc520374386][bookmark: _Toc237427721]Pielikums. Snieguma virziena Digitālie uzlabojumi iestādes procesos un grāmatvedības funkciju optimizācija mērķu īstenošana 
	[bookmark: _Pielikums._EM_darbības_4][bookmark: _Pielikums._EM_īstenotie]Snieguma virziena mērķi/
Rezultāts 
	Atbildīgā struktūrvienība
	Snieguma rādītāji
	2022. gada fakts
	2023. gada fakts
	2024. gada fakts
	2025. gada fakts
	2026. gada plāns
	Izmaiņas

	
	5.1. Uzlabotas un pilnveidotas lietotāju digitālās prasmes un iemaņas

	5.1.1. Veiktas pastāvīgas lietotāju apmācības par EM pieejamiem digitālajiem risinājumiem 
	Informācijas tehnoloģiju departaments
	5.1.1.1. Apmācības digitālo risinājumu lietošanā 
(skaits ik gadu)
	-
	2
	2
	3
	2
	

	
	5.2. Nodrošināta IKT atbilstība drošības prasībām

	5.2.1. Ieviestas IT risinājumu proaktīvas monitoringa sistēmas 
	Informācijas tehnoloģiju departaments
	5.2.1.1. IT monitoringa sistēmas ieviestie rīki 
(skaits ik gadu) 
	-
	1
	1
	-
	1
	

	
	5.3. Attīstīts efektīvs IKT infrastruktūras tehniskais nodrošinājums

	5.3.1. EM resora nodarbinātie nodrošināti ar mūsdienu vajadzībām atbilstošu tehnisko aprīkojumu 
	Informācijas tehnoloģiju departaments
	5.3.1.1. Ekspluatācijā izmantotā datortehnika nav vecāka par 5 gadiem (%) 
	55
	65
	75
	80
	85
	

	5.3.2. Izveidota mūsdienu vajadzībām bezvadu un vadu tīkla infrastruktūra, nodrošināta darbinieku mobilitāte 
	Informācijas tehnoloģiju departaments
	5.3.2.1. Izveidota vadu un bezvadu tīkla infrastruktūra (%) 
	35
	70
	80
	85
	90
	

	5.3.3. Attīstīti datu centru pakalpojumi[footnoteRef:16]  [16:  Finansējuma pieejamības gadījumā ] 

	Informācijas tehnoloģiju departaments
	5.3.3.1. Augstas pieejamības datu centru pakalpojumu izmantošana (%) 
	60
	75
	75
	77
	80
	

	
	5.4. Panākta informācijas sistēmu savstarpēja savienojamība datu izgūšanai lēmumu pieņemšanas procesam

	5.4.1. Uzlabota datu kvalitātes savstarpēji savienotājās IS un ieviestas papildu funkcionalitātes 
	Informācijas tehnoloģiju departaments 
(t.sk., sadarbībā ar SFVD un Dokumentu vadības nodaļu) 
	5.4.1.1. (2.3.3.1.) Digitalizēti procesi finanšu vadības un grāmatvedības jomā[footnoteRef:17] (skaits) [17:  t.sk. valsts finanšu vadībā, finanšu analīzes veikšanā, finanšu plānošanas un prognozēšanas rīka pilnveidošanā, e-rēķinu ieviešanā] 

	-
	1
	1
	2*
	1
	

	
	
	5.4.1.2. Papildu moduļa ieviešana Dokumentu vadības sistēmā (skaits)
	-
	1
	1
	-
	-
	

	
	
	5.4.1.3. Pilnveidota Datu analīzes rīka funkcionalitāte
	-
	-
	1
	-
	1
	-


Avots: EM darbības stratēģija 2023.-2029. gadam, dati par 2025. gadu novērtēti 2026. gada jūlija mēnesī.
* Sadarbībā ar Valsts kasi tika digitalizēti: Valsts budžeta izpildes analīze un Resora/iestādes līmeņa budžeta plānošanas procesi.
[bookmark: _Pielikums._EM_īstenojamo][bookmark: _Pielikums._EM_valsts]

